ҲАЁТ ЧАШМАСИ ( Хотира ва қадрлаш кунига бағишланган ҳужжатли фильм сценарийси). - OLIY TA’LIMNI RIVOJLANTIRISH TADQIQOTLARI VA ILG‘OR TEXNOLOGIYALARNI TATBIQ ETISH MARKAZI | ОЛИЙ ТАЪЛИМНИ РИВОЖЛАНТИРИШ ТАДҚИҚОТЛАРИ ВА ИЛҒОР ТЕХНОЛОГИЯЛАРНИ ТАТБИҚ ЭТИШ МАРКАЗИ\nҲАЁТ ЧАШМАСИ ( Хотира ва қадрлаш кунига бағишланган ҳужжатли фильм сценарийси).\n5 май, 15:52 Yangiliklar\nТонг. Уфқдаги тоғлар ортидан қуёш осмонга кўтарилмоқда. Андижон вилоятининг Ойим қишлоғи яқинидан оқиб ўтадиган Қороғунон дарёси юзида қуёшнинг заррин нурлари жилваланади. Ёши етмишларни қоралаб қолган таниқли журналист, қўлида фотоаппарат билан дарё соҳили томон боряпти. У табиат гўзалликларини, кушларнинг сув ичишини, мажнунтоллар, тераклар остидан кузатиб, ҳайратланиб, табиат манзараларини тасвирга туширяпти.Қишлоқ манзаралари, далага шошаётган одамлар, йўлларда чорва моллари, тандирда нон тёпаётган аёл, болалар.Оқсақолларнинг саломлашиши, дуолари акс этади. Журналистнинг муаллифлик матнида фикрлар кадр ортидан ўй сифатида, мусиқа оҳанглари, табиий шовқинлар билан аралашиб, унинг овозида акс этади.\nМуаллиф матнлари кадр ортидан –Дуо билан инсон камол топар экан, меҳр-саҳоват билан юксакларга парвоз қилиши мумкин, деган гапларда ҳам катта маъно бор. Ёши улуғ одамлар дуосини олиш ножот сари, эзгулик сари ташланган қадам, уларнинг тажрибаси эса ҳаётимизнинг равон йўлига қиёс. Бу ҳақда элда афсона кўп. Қадр қилган–қадр топур. Хотирлаган –хотирланур, деган иборалар ҳам шу доно ҳалқимиз бисотидан. Шоҳлари осмонларга тегиб турган бу дарахтларнинг қудрати унинг илдизларида эканлигини тасаввур этиш қийин эмас. Ана шу қудратли илдизлар сувсиз қуриб қолганидек, миллат тилсиз, инсон руҳияти эса хотирасиз, дуоларсиз униб-ўсмайди. Улар ҳаёт чашмасидир.\nБу фазилатни инсонийликнинг энг олий чўққиси десак, ҳато бўлмас.Ватан рамзларини, инсонийлик тимсолларини, хотира каби муқаддас туйғуни авайлаб асраш ҳам фазилат, ҳам бурч ҳисобланади.Бу гўзал анъаналар аждодларимиздан бизга меърос қолган. Шу кунларда Ўзбекистонимиз ҳам фашизм устидан қозонилган ғалабанинг 75 йиллиги ва ана шу ғалабага ҳисса қўшган азиз фарзандлари номи ҳамда жасоратини ҳотирламоқда. Даҳшатли урушнинг акс садоси ҳануз эшитилмоқда. Ўтган йил охирларида Украинанинг Ровно вилоятидаги Пустоиванне қишлоғи ўрмонларида ер қазиётган ишчилар одам суякларига дуч келишган. Уни қазиб олишга қидирувчилар қўшилган.\n“Ковлаб олинган пайтда бу жасадлар Осиё ўлкаларидан экани кўриниб турар эди. Чунки бошидаги каска остида қора сочлар сақланиб қолган экан. Медальонларини очиб кўрилгач, икковлон Ўзбекистоннинг Андижон вилоятидан экани маълум бўлди. Улар Мамадалиев Тўйчибой, 1915 йилда Андижон вилоятининг Пахтаобод тумани, Сталин колхозида туғилган, яна бошқа жасад 1919 йилда Андижоннинг Пахтаобод тумани, Уйғур қишлоғида туғилган, ҳарбий хизматга Избоскан туманидан 1940 йилда чақирилган оддий аскар Холиқов Қувонбойники эканлиги маълум бўлган.\nБу азамат аскарлар 1941 йилнинг июнь ойида миномёт ўқларидан ҳалок бўлганлар. «Уларни ёнидан белкурак ва темир сув идишдан бошқа нарса топилмаган. Уларнинг ҳоки 80 йил ўтгач, ўз юртига қайтиб келди. Аллақачон уруш тугаганида туғилган Ғолибжонлар ҳам етмиш беш ёшга тўлганлар.\nХонадон ўртасидаги сўрида, журналист яқин қариндошлари билан суҳбатлашиб ўтирибди. Уй эгаси уйидан эски фотосуратларни олиб чиқиб, журналистга кўрсатади. Суратда жангчи аскарнинг расмлари акс этади.\nКамина ҳам амакиларим Абдуллажон ва Юсуфжон Усмоновлар хотирасини армон билан эслайман. Абдуллажон амаким урушдан қайтмади.У 1939 йилда армияга чақирилиб, Польша чегарасида хизмат қилаётганлиги ҳақидаги ҳабар 1941 йил май ойларида келган эди. Ундан қора хат ҳам олишмаган. Ном нишонсиз ҳалок бўлган. Унинг номи “Хотира китоби”да ҳам йўқ. Кўп изладик. Топмадик.\nЮсуфжон амаким эса урушдан қайгач, менинг журналист бўлишимни орзу қилар эди. Афсус жанг пайтида олган жароҳатлари туфайли бу кунларга ета олмади. У фронтдаги жасоратлари учун “Қизил юлдуз” орденига сазовор бўлган эди. Аммо мен нўноқ муҳбир улар ҳақида тайинлироқ мақола ҳам ёзмаган эканман.Кейинчалик Ўзбекистон телевидениесида мухбир бўлиб ишлаб, ўзбек халқининг жасоратли ўғил қизлари ҳақида кўплаб кўрсатувлар тайёрладим. Уларнинг хотираси олдида қарздор эканлигимни доимо ҳис этиб яшайман.\nОтам раҳматли Ёқубжон Усмоновнинг бир гапи қулоғим остида доимо жаранглайди:”Биз токи тирик эканмиз, сўнгги нафасгача уларнинг номига дуо қиламиз, хотирасини унутмаймиз”.\nАрхив видеолавҳаларида худди шу сўзни айтаётган, унинг товуши билан берилади. Бу лавҳаларни журналист кўз унгида, аниқроғи унинг архив лавҳаларида акс этади.Улар видеотасмаларда сақланиб қолган.\nҲа, сўнгги нафасгача ҳар биримиз уларни, умуман яқинларимизни ёд этамиз.Биздан кейин эса аждодларимиз ана шу муқаддас неъматдан баҳраманд бўладилар. Шу тариқа ҳаётнинг қадрига етамиз.\nМен “яқин кишиларимиз” деган иборани ишлатдим. Она, опа-сингиллар, ака-ука, барча қариндошлар, қўни қўшни , маҳалла кўй, ҳамқишлоғу ҳамшаҳарлар, воҳаю-водийликлар, бутун юрт одамлари,олис-яқин ҳориждаги Ватандошларимизнинг ҳаммаси яқин қишиларимиздир. Уларнинг дардига шерик, қувончига ошно бўлиш ҳам насибамиз. Аждодларимизнинг улуғ ишлари билан доимо фахрланиб яшаймиз.\nГап оғир, уруш йиллари ҳақидаги хотиралар ҳақида кетар экан, улар билан биз тарихий китоблар, кинофильм, фаҳрийлар ҳикояларидан, тарихий манбалардан билиб оламиз. Баҳолаймиз, қадрлаймиз, ёдда сақлаймиз.\nМаҳалламиздан ўттиз етти киши бирданига урушга кетган экан. Улар орасида Дилбарали Мақсудов деган ажойиб бир йигит ҳам бор эди. Мен уни “Ғалабанинг 40 йиллиги” нишонланган пайтда кўрсатувимга қаҳрамон сифатида таклиф қилган эдим. Бу қаҳрамон 2 марта “СЛАВА” орденига сазовор бўлган экан. Учинчи бор Гитлер ставкасига алоқа сими тортгани кирганидаги жасорати учун “Қизил Юлдуз” орденига, кейинчалик эса “Қизил байроқ” орденига сазовор бўлибди. У бундай катта орденлар эмас, балки учинчи марта” Слава” ордени олганида, бу мукофотнинг қадри Совет Иттифоқи Қаҳрамони унвонига тенглашар экан.\n“Освобождение” фильмидан Гитлер ставкасига сим тортиш лавҳаси акс этади.\nМаршал Чуйковга Дилбарали Мақсудов йўллаган мактубдан:”Ўртоқ маршал! Кичик сержант Мақсудовдан Ёзма билдиришномани қабул қилсангиз. Эсдаликлар китобингизда Максимов томонидан Гитлер бункерига аълоқа сими тортилганини қайд этибсиз. Ахир, немс тилини бу ротада фақат мен яхши билар эдим. Шу боис, мени танлаган эдингиз. Фильмни кўргач, Сизга эслатишни лозим топдим.Маршал Чуйковдан жавоб мактуби: “Кичик сержант Дилбарали Мақсудов, ўзбекча номингиз эсимга келавермагач, Максимов деб қўллаган эдим. Китобимнинг иккинчи нашри чиқяпти. Уни Мақсудов деб ўзгартириб қўяман. Сизнинг жасоратингизни ҳеч қачон унутмаймиз.”\nБошқа мисол, мен эндигина мухбирлик фаолиятимни бошлаганимда бизнинг қишлоқда Совет Иттифоқи Қаҳрамони Қўчқор Турдиев исимли инсон истиқомат қилишини эшитиб, унинг жасорати ҳақида аввал кўрсатув, сўнгра фильм суратга олдим.\n“Биринчи Қаҳрамон”фильмидан лавҳалар олинади.\nБу саксонинчи йилларга тўғри келади. Бу жасур ўғлонни аллақачон, кўпчилик унутган, оддийгина жанг қатнашчиси сифатида ҳурматлашар экан. Билсам, Иккинчи жаҳон урушида Ўрта Осиёда биринчи, Советларда биринчилардан, шу юксак унвонга сазовор бўлган экан. Унинг жасорати ҳақида “Абдулла Қаҳҳорнинг “Дардоқдан чиққан қаҳрамон” спектакли қўйилган. Эътибор беринг. Келинг, биргаликда бу азиз инсон, Ўзбекистон халқи ва унинг ўғил қизлари кўрсатган буюк жасорати қадрини билиш ниятида тарихий манбаларга мурожаат қиламиз.\nУруш йиллари хроникаси. Усмон Юсупов нутқи. Жангга жўнатиш онлари, Ватанга совға фильмидан лавҳалар олинади.Архив хроникаси.\n1941 йилнинг 2 октябридан 17 октябригача бўлган тарихий маълумотлар шарҳи...\n2 октябрь — “Марказ” армия гуруҳи Москвага юриш бошлади.\n5 октябрь — немслар Юхновни босиб олишди.\n7 октябрь – Немс танк гуруҳи Ғарбий ва Резерв фронти қўшинларини Вязьма райони яқинида ўраб олди. Вязьма қозони ва Брянск яқинида асир тушган аскарлар сони 688 минг кишига етди.\n8 октябрь — немс қўшинлари Азов денгизига чиқди. Мариуполь босиб олинди. Жанглар давомида Ғарбий фронтнинг 18-армияси қамалда қолди. Армия қўмондони ген.-лт. А. К. Смирнов ҳалок бўлди.\n15 октябрь — Москвани эвакуация қилиш тўғрисида қарор қабул қилинди. Келгувси кундан давлат ташкилотлари ва чет эл элчихоналарини Куйбышев шаҳрига кўчириш бошланди, аммо Сталин Москвада қолди.\n16 октябрь – Москвада шаҳар немсларга топширилар эмиш, деган мишмишлар тарқади ва васваса бошланди. Совет қўшинлари Одессани ташлаб чиқишди, бу ҳақда Олий бош қўмондонлик буйруқ берди.\n17 октябрь — Совет қўшинлари Калинин ва Таганрог шаҳарларини ташлаб чиқди.\nАрхив уруш кадрлари ёрдамида тўлдирилади. Интернет материалларидан фойдаланилади.\n1941 йилнинг 15 октябрь куни қизиласкар Қўчқор Турдиев хизмат қилаётган ўқчи рота Украинанинг Харьков области Краснокут районидаги Трудолюбовка аҳоли пункти яқинида мудофаа жанглари олиб борар эди. Душман дзотидан отилаётган ўқ ёмғири ротани тўхтатиб қўйди. Бўлимга дзотни гумдон қилиш топшириғи берилди. Турдиев душман дзотига орқа томондан борди, ичкарига кириб, пульмётчини милтиқ қўлтиғи билан уриб йиқитди. Яна икки фашистни белкурак билан уриб ер тишлатди. Улардан бири офицер эди. Яна икки немс солдатини асир олди.Унинг бу жасорати ҳақида “Правда” газетаси ёзди.\nАрхив кадрларидан фойдаланилади.\nБу жасорат миллионлаб кишилар руҳини кўтарди, ғалабага ишонч туйғуларини уйғотди.\nҚўчқор Аҳмедович Турдиевга Совет Иттифоқи Қаҳрамони унвони 1942 йилнинг 27 март куни топширилди. Ўзбекистон раҳбари Усмон Юсупов ташаббуси билан унинг халқ билан учрашувлари ташкил этилди. Юз минглаб ўзбек ўғлонлари Қўчқор Турдиевдек қаҳрамон бўлишни орзу қилдилар. Фронт ортида эса одамларни юксак меҳнат зафарларига чорлади. Ҳар бир нарса Фронт учун, Ғалаба учун шиори осида амалга оширилди.\nТурли ҳайкаллар, “Журавли” қўшиғи жаранглайди. Иккинчи жаҳон уруши хотирасини акс эттирувчи хайкаллар, бинолар воқеалар кўрсатилади.Мотамсаро она ҳайкали ёнида хотирлаётган одамлар ичида журналист гул қўйиб, кейин суратга олишни бошлайди.\nЯқинда таниқли адиб Мирза Анвар менга Москва шаҳридан мактуб йўллаб, Амир Темур лашкарлари Московни босиб олмай, орқага қайтганларида шунча сонни ташкил этган экан. Улар ярим дунёни забт этган эдилар. Инсоният тарихида энг дахшатли бўлган Иккинчи жаҳон урушида қатнашган ҳамюртларимиз тенгсиз жасорат намуналарини кўрсатганлар. Фронт ортида эса қариялар, болалар, хотин– қизларимиз ўзларининг оғир меҳнатлари эвазига фронтни озиқ овқат, кийим кечак, ўқ дори, танк ва самолётлар билан таъминлашган, ГЭСлар қуришган, металл заводлари бунёд этганлар. Кўчириб келтирилган завод ва фабрикаларда ишлаганлар. Бу ҳотираларни хеч қачон ёддан чиқармаймиз.\nТарих китобларида ёзилишича:” Ўзбекистон фронтга 2090 та самолёт, 17342 авиамотор, 2 миллион 318 мингта авиабомба, 1,7 мингдан ортиқ миномёт, 22 миллион дона мина, 560 минг снаряд, миллиондан ортиқроқ граната, 330 минг парашют етказиб берган. Яна бир қизиқарли маълумот. Уруш йилларида деҳқонларимиз пахта, дон, мева-чевалардан ташқари мамлакат эҳтиёжи учун сарифланадиган шакарнинг тўртдан бирини ишлаб чиқарган.\n“Сен етим эмассан” киноқиссасини эсласангиз керак. Унда Ленинград қамали ва уруш жангоҳларида ота-онасиз қолган болаларнинг юртимизга эвакуация қилинганлиги ҳақида ҳикоя қилинади. Баҳри ая Аҳмедова ва Шоаҳмад Шомаҳмудов каби минглаб азиз кишиларимиз ана шу болаларга ота-оналик меҳрини беришган. Бу жасорат ўзбек халқи қуёшдек меҳри, иссиқ нони, бағрикенглиги ифодаси бўлиб қолди. Аммо кейинги даврларда баъзи “ақлидоно” доҳийларнинг чалғитиши туфайли уларга қўйилган ёдгорлик сургун қилинди. Ва ниҳоят,бугунги кундаги улкан ислоҳатлар ва ошкоралик, баҳрикенглик сиёсати туфайли бу ёдгорлик ўз жойига қайтди. Аммо орамизда азиз жойларни, жасорат рамзларини оёқ ости қилувчи бефаросат ёшлар ҳам пайдо бўлмоқда.\nЯқинда ижтимоий тармоқларда бу санъат ёдгорликларининг устига чиқиб, селфи тушаётган йигит ва қизлар фотосурати ёйинланди. Ватан рамзларини, халқ жасорати белгиларини ҳурмат қилиш фуқаролик ва умуминсоний бурч эканлигини барчамиз унутмаслигимиз лозим.\nҚўчқор Турлиевнинг қизи Мамлакатхон Турдиева Қаҳрамон музейини ташкил эта олимаётгани тўғрисида гапиради.\nҲа, бутун бошли Ойим шаҳарчасида ҳам, Туман марказида ҳам Совет Иттифоқи Қаҳрамони Қўчқор турдиев хотирасига на ёдгорлик, на музей бор. Оддий қизил аскар Қўчқор Турдиев ҳам, урушнинг оғир кунларида ҳалқни ғалаба, тинчлик, бунёдкорлик сари дадил етаклаган раҳбар Усмон Юсупов номи ва хотираси сунъий тарзда хиралаштирилди. Абдулҳай Тожиев номига берилган битта маҳалла номи ҳам “Нишабариқ” деб ўзгартирилди.Ҳатто замонамиз Мангубердиси, урушда жон фидо қилган ўзбек ўғлони Собир Раҳимов номидаги туман ва метро бекати “Олмазор” деб аталди. Ҳе, олмазору, учтепалардан кўпи борми, бу қанақа тарихий “адолат” бўлди? Ўзбекистоннинг бугунгидек давлат бўлишига салкам минг йил аввал яшаган одамлар ёки тепалардан кўра, Файзулла Ҳўжаев, Акмал Икромов, Усмон Юсупов, Шароф Рашидовларнинг хиссаси кўпроқлигини тарихчилар яхши билишар эдику. Ана шу суронли замонларда ярим жаҳонни Республика ҳудуди деб қўшиб олиш имкони Йўлдош Охунбобоевга берилган эмаску. Ёки Ҳамза қайси шоир, доҳо режиссёрлардан кам? Мен Ўзбекистон булбули Ҳалимахоним Носирова ва академик Комил Яшин ҳаётларининг сўнгги дамларида уларнинг суҳбатида бўлганман. Жадидлар ҳам, Ёш бухороликлар ҳам бугунги истиқлол кунларини ўзларининг қаричи билан орзу қилганликлари ҳам маълум. Хотира саҳифаларини тўлдириш учун ҳали тарихчиларимиз кўп ишлар қилиши лозим.Улар халқ омонлиги учун жон фидо қилган асл ўғлонлар, Мангубердилардир.Уларнинг номини эъзозлаш ҳар қандай сиёсий ўзгаришларга қарамай бизнинг бурчимиздир.\nЯна мавзуга қайтсам, уруш қатнашчилари ҳақидаги энг сўнгги кўрсатувни 1997 йил 8 май куни, роппа-роса 20 йил муқаддам “Эъзоз” кўрсатуви, телевидениега ҳомийлик маблағи ўтказиш орқали амалга оширган эдим. Ушбу кўрсатувдан баъзи лавҳалар фильм ичида намойиш этилмоқда. 1997 йил 9 май арафасида бу кўрсатувни ҳам, ҳатто бундай мавзуда кўрсатув керак эмас деб туриб олдиган эдилар. Аммо маблағ эвазига эса уни кўрсатишди. Кейинги йилларда ўзбекнинг жасур ўғил қизлари ҳақида алоҳида кўрсатувлар, очерклар, ҳаётий лавҳаларини акс эттирувчи бадиий асарлар яратилмади.Фақат ахборий дастурларда гул қўйиш, қоғоз қопчада совға улашиш, мукофот пули беришдан нарига ўтилгани йўқ.\nУруш қатнашчиларини муносиб қадрлаш истиқлол мафкурасига хеч қандай зарар келтирмайди. Аксинча, бизнинг ҳам асл қаҳрамонларимиз, инсонпарвар ва тинчликсевар аждодларимиз борлигини ёдга солади, ёшларни мард ва садоқатли фуқаролар бўлиб улғайишига кўмаклашади. Бу ҳақида давлатимиз раҳбари Шавкат Мирзиёев ижодкорлар билан учрашувларда қайта-қайта таъкидлади. Бу соҳада махсус қарорлар қабул қилди. Шу ўринда бир воқеа эсимга тушиб кетди.\nЎша кунлари Тошкентда Ҳамдўстлик мамлакатлари кинофестивали бўлиб ўтди. Фестивалда атоқли кинорежиссёр Евгений Матвеев “Инсоний муҳаббат” русча номи “Любовь земная” фильми билан қатнашди. Бу фильм ғояси урушга нафрат руҳи билан суғорилган эди.Унда юксак инсоний муҳаббат куйланган бўлиб, Анна Герман ижросидаги “Эхо” қўшиғи фильм оҳангини белгилаб берган. “Наврўз” жамғармаси ушбу фильмни ўзи таъсис этган “Меҳрибонлик” мукофотига лойиқ деб топди. Камина мукофотни топширар эканман: ”Замонлар ўтаверади, сиёсатлар алмашади, аммо инсоний муҳаббат мангу яшайди. У доимо ҳаёт қадар тирик, акс садо бериб туради!” деб мукофотни топширдим.Шунда атоқли актёр ва режиссёр Евгений Матвеев ўзбек халқининг мукофотини қабул қилар экан, ҳаяжонланганиданми, ёки бошқа сабабдан йиғлаб юборди.Биз ҳам бу ҳаяжон таъсиридан титраб кетдик. Шу воқеани ҳам баъзи “донолар” эскиликни қумсаш деб баҳоладилар. Қанақа эскилик, ахир инсон ким бўлишидан қатъий назар эзгуликнинг мангу шайдосику!? Шоирларнинг миллати бўлмас, Роберт Рождественскийнинг сатрларини ҳозир ҳам ўзбекчага ағдариб, куйлаб юраман.\nТим қаро жар, тортса гирдоб домига\nУзлат ютар бўлса ҳам магар,\nБиламан иккимиз биргамиз бирга,\nМен – ёдгор,\nСен – ёдгор,\nБиз ёдгормиз, бир биримизга...\nЎзбек тилида ҳам Ватан, Ғалаба,Тинчлик, Дўстлик, Хотира сўзлари жарангдор ва гўзал янграйди.”Чойхона” сўзимиз таржима қилинмаганидек, “Андиша” сўзининг ҳам ўз мақоми бор. Эндиги масала ўзбек адабий тилини ривожлантириш, унинг Қонунда белгиланган мақомини тиклаш асосий вазифаларимиздан бирига айланиши зарур.\nОнам раҳматли Эътиборхон ая уруш йилларида далада ишлаган, пахта етиштирган. Бизни улғайтириш учун тинмай меҳнат қилган,соғлиғидан ажралиб, Тошкентга даволаш учун олиб келаётган пайтимда,у Қамчиқ давонининг эски йўлларида вафот этганлар. Бу армонни унутиб бўлмас.Ҳар бир инсон ҳаётига ўз хотиралари куёшдек нур сочиб туради. Президентимиз онаси ҳам ўғли камолга етиб, халқ корига яраган онларни кўрмай кетган эканлар. Хотира бизни аждодларимизга муносиб бўлишга чорлаб турувчи қўнғироқ, эзгулик бонги,тенгсиз ибрат, инсонийлик акс-садосидир.\nҲа! “Инсон, миллат ва халқ тарихий хотира туйғуси билан барҳаётдир. Хотира – кечаги ўтмишни, аждодлар ўгитини, миллий меросимизни англатиб турувчи – муқаддас китоб зарварақларидек ҳаётимизни ёритиб туради. Қадр – инсонни юксакликка кўтаради, унинг фаолиятига, орзу-интилишларига, мақсад-маслакларига олижаноблик бағишлайди,– дейилади «Хотира ва қадрлаш кунига тайёргарлик кўриш ва уни ўтказиш чора тадбирлари тўғрисида”ги Президентимиз Шавкат Мирзиёев Фармонида.\nВатанимиз Ўзбекистон барчамизга аждодларимиздан қолган тенгсиз бойлик, авлодларимиз учун олтин бешикдир. У ҳаммамиз учун ўлан тўшагимиз, мангу қўнимимиздир. Жумладан, шу юртда истиқомат қилувчи барча миллат ва элат вакилларига ҳам.Унинг рамзлари, санъат асарлари ва она тили бизнинг тириклигимизни дунёга кўз кўз қилиб туради. Биргина Ойим (собиқ) районидан бир кунда 37 киши урушга кетган экан. Улардан бугунги кунда хеч ким қолгани йўқ. Аммо авлодлар хотирасида улар барҳаётдир. Агар Ватанни ардоқли шоир Муҳаммад Юсуф сўзлари билан “Шоҳлари осмонларга тегиб турган чинорим” деб атасак, ана шу чинорнинг қудрати унинг илдизларида эканлигини тасаввур этиш қийин эмас. Ана шу қудратли илдизлар сувсиз қуриб қолганидек, миллат тилсиз, инсон руҳияти эса хотирасиз, дуоларсиз униб-ўсмайди. Улар ҳаёт чашмасидир.\nУлар ўттиз етти нафар эдилар...\nЧиқмаган эдилар қишлоқдан нари,\nНе топса ҳалпана қилиб ердилар,\nШирин орзулар-ла маст эди бари.\nШовуллаб оқарди шўх Қорағунон,\nҚишлоқнинг бир ёни эди баланд қир.\nАбдулла кенг қулоч, эди хўп полвон,\nЮсуфжон жиззаки, ичи тўла сир.\nҚайроқи бўғдойлар ўримга кириб,\nОсуда ўтарди қишлоқда кунлар.\nЙигитлар маслаҳат қилди тўпланиб\nБуғдойни ўришга ойдинли тунлар.\nТожиқул ўроқда ҳоримас-толмас.\nАбдулла тонггача хирмон кўтарди,\nХудойназар сира орқада қолмас.\nНавбат етганида унинг ерига\nЙигитлар тўхтади—ўроқлар тинди.\nВоенком ўқиди, рўйхат буйруқни...\nЮксакни кўзлаган қанотлар синди.\nИсталин отага аскар керакмиш,\nУруш бошлаганмиш аждарҳо гирмон.\nҚишлоқ ҳувиллади, қайғуда қолди,\nКетдилар йигитлар дилларда армон.\nДунёни кўрдилар, дунё бир жанггоҳ.\nГоҳ Ўзбек қўшини бўлдилар,\nГоҳи от солдилар танкларга ногоҳ.\nГоҳ қўчқор Турдиев бўлдилар такрор,\nЁвларни янчишда белкурак билан.\nТўйчи Эрйигитдек нече-неча бор,\nДЗОТни ёпдилар шер юрак билан.\nЙиқилар йигитлар, йиқилар олға!\nҚўриқмаган ўлимдан Алпомиш насли\nГитлер бункерига кирган Максимов —\nБизнинг Дилбарали Мақсудов асли.\nФақат етти йигит қайтди-мажруҳ жон.\nНишонли либосин бизга қолдириб,\nСаф тортиб кетишар мангулик томон.\nАбдулла қайтмади, бенишон кетди.\nУсмон ота кўзи тўйди ёшга ҳам.\nКўксида нишонмас, ўқ билан кетди\nЮсуфжон кирмасдан олтмиш ёшга ҳам.\nТўқсондан ошса-да Тожиқул бобо:\nҲамон тушларида жанггоҳни кўрар.\nХудойназар бобо окоп ичидан,\nБомба узиб кетган қўлин қидирар\nУрушлар ҳам ўтди, ўтди кўп замон.\nЯна қир-адирлар буғдойзор бўлди.\nЎттиз етти жондан қолди икковлон,\nФарзанди Ғолибжон етмиш беш бўлди.\nАбдулла ўн бешда, ўн ёш Юсуфжон\nБизларга йўлдошдир Музаффар номлар.\nЎттиз етти баҳодир дилларда достон,\nҲаёт-чун, ҳаётин этиб инъомлар...\nПрезидент бош эгиб, даъват қилади:\nУнутманг жасурлар Хотирасини.\nНомаълум аскар йўқ, ҳаммаси маълум.\nУларнинг она-ёр — бокирасини.\nФақат бир қишлоқдан жангга кетганлар,\nБир ярим миллион шу эл жонидан,\nКим қолди шу кунга омон етганлар.\nЮртимиз озоддир, Мустақил Ватан.\nТинчликка қурилди мустаҳкам қўрғон.\nМард, асл ўғлонлари бир жону, бир тан,\nМангу омон бўлсин, жон –Ўзбекистон!


12.06.20 09:47\tmsk\nНурбек Эргашев (костюмда) Қарши туман суди мажлисида. Daryo.uz сайти фотосурати\nМаъмурий ҳуқуқбузарликлар бўйича Қарши туман суди ҳусусий пахта-тўқимачилик Sulton Tex Group корхонасининг Қарши туман ҳокими Мақсуда Мустафоева ва туманнинг бошқа мутасаддиларига қарши иши бўйича қарор қабул қилди, бироқ Ўзбекистон бош вазири Ўктам Барноевнинг тўқимачилик кластерлар рўйхатидан ўчириш тўғрисидаги қарорини бекор қилмади, дея хабар беради “Газета.uz”.\nКорхона раҳбари Нурбек Эргашев бошқа даъволар қаторида Барноевнинг қарорини бекор қилишни, 5,6 миллиард сўм пулни (594 минг АҚШ доллардан кўпроқ) буғдойни озуқалашга ўтказиб бериш талабини, фермерларнинг Silver Fiber Agro Kooperasiyasi билан шартнома тузишга мажбурлаш ҳаракатларини ноқонуний деб топишни, шунингдек, кооперациянинг рўйхатдан ўтганлиги тўғрисидаги гувоҳномани бекор қилишни сўраган эди. Бундан ташқари, у ҳоким Мақсуда Мустафоевага корхона молиявий-хўжалик ишларига аралашмаслик мажбуриятини юклашни сўраганди.\nСуд мазкур талабларни қисман қондирди. Эргашев бош вазир ўринбосари Барноевнинг компаниясини кластердан ўчириш ҳамда фермерларни кооперативга олиб келиш тўғрисидаги қарори буғдойни озуқалашга пул беришдан бош тортганлик билан боғлиқ эканлигини исботлай олмади, шунинг учун ҳам унинг бу талаби рад этилди.\nШу билан бирга, суд фермер хўжаликлари раҳбарлари билан янги кооперация ўртасида шартнома тузиш учун шароитлар яратиб берган ҳоким Мақсуда Мустафоева ва бошқа мансабдор шахсларнинг ҳаракатларини ҳамда ҳокимнинг Қашқадарё вилояти ҳокими Зойир Мирзаевга ва бош вазир ўринбосари Барноевга Sulton Tex Group тўғрисидаги хатларни юборишини ноқонуний деб топди.\nДавлат хизматлари агентлигининг Silver Fiber Agro Kooperasiyasi янги компаниясини рўйхатдан ўтказиш билан боғлиқ ҳаракатлари ҳам ноқонуний деб топилди, унинг 27 апрель куни рўйхатдан ўтказилганлиги тўғрисидаги гувоҳнома ҳам ноқонуний деб топилди.\nСуд Қарши туман ҳокими ва бошқа амалдороларга компаниянинг фермер хўжаликлари билан тузган шартномаларига оид масалаларга аралашмаслик ҳамда банк ҳисоб рақамини туман филиалига ўтказишни талаб қилмаслик мажбуриятини юклади.\nШу билан бирга, ишдан расмийларнинг буғдойни озуқалашга пул ўтказиб бериш талаби маъмурий суд ваколатига кирмагани боис чиқариб юборилди. Худди шу туфайли ишда кластер ўрнига фермер хўжаликлари кооперацияси тузилишининг қонунийлиги тўғрисидаги масала ҳам кўрилмади. Бу масала халқ депутатлари Қарши туман кенгаши томонидан муҳокама қилинган бўлиб, судга кенгашнинг қарорларига баҳо беришга ваколат берилмаган.\nШундай чала чорали қарор билан суд: “Бир томондан, биз – кластермиз, бизнинг ерларимизни олиб қўйиб, рўйхатдан ўтганлиги тўғрисидаги гувоҳномаси суд томонидан ҳақиқий эмас деб топилган кооперацияга берилмоқда”, — дея ажабланади Sulton Tex Group бўлим бошлиғи Ғиёс Рўзиев.\nSulton Tex Group кластери билан шартнома имзолаган фермер хўжаликлари раҳбарлари 2020 йил бошида ҳали тузилмаган кооператив билан шарномани имзолашга мажбур қилинган эдилар. Фермерлар Daryo.Uz нашрига шикоят қилиб, тумандаги мансабдор шахслар ва шу жумладан, вилоят ҳокими ўринбосари Акром Арипов уларга таҳдид қилгани боис бўш варақларга имзо чекишга мажбур бўлганларини билдиргандилар.\nҚарши тумани ҳокимиятидагиларнинг билдиришича, Silver Fiber Agro Kooperasiyasi билан ишлаб келган фермер хўжаликлари суд талабига мувофиқ коопрециявий тизимни қонуний тарзда ташкил этиб, у билан ҳамкорлик қилишда давом этадилар.\nЎзбекистон президенти Шавкат Мирзиёв мутасаддилардан тадбиркорларнинг фаолиятига аралашмасликни кўп маротаба сўраган ва мажлисларнинг бирида ҳокимлардан тадбиркорликка халақит бермаслик тўғрисида қасам ичишини буюрган эди.


Огоҳлик ҳар доим, ҳар ерда керак\nДобавлено: 04.11.2016, 19:12\nТошкент вилоятидаги ҳарбий қисмларидан бирида “Оилани сақлашда аёл ва эркакнинг тутган ўрни” мавзусидаги тадбир бўлиб ўтди. Унда тегишли идора ва ташкилотлар, оммавий ахборот воситалари вакиллари, ҳарбийларнинг оила аъзолари иштирок этди.\nТадбирда сўз чиққан подполковник З.Рўзиев, Тошкент шаҳридаги “Тўра бува” жоме масжиди имом-хатиби З.Айсқов, Ўзбекистон хотин-қизлар қўмитаси бош мутахассиси И.Каримова, “Саодат” журнали бош муҳаррири Ф.Жалилова ва бошқалар тинчлик ва осойишталикни сақлашда ҳарбий хизматчиларнинг ўрни, юртимизда аёлларнинг жамиятдаги мавқеини ошириш борасида амалга оширилаётган ишлар, аҳолини, айниқса, ёшларимизни турли зарарли оқимлар таъсиридан ҳимоялаш сингари масалаларга тўхталиб ўтдилар.\nТаъкидланганидек, бугунги кунда огоҳлик, ҳушёрлик, Ер юзида мафкуравий қарама-қаршиликлар авж олаётган айни дамда ҳар қачонгидан ҳам долзарб аҳамият касб этаётир. Турли ёвуз кучлар, динни ўз чиркин мақсадлари йўлида ниқоб қилиб олган кимсалар ёшларни ўзларига оғдириш учун турли усуларни қўллаётгани, айрим ҳолларда бунга муваффақ бўлаётгани ачинарлидир. Бундай ҳолатларнинг олдини олиш учун эса, ҳар биримиздан сергаклик, диққат ва эътибор талаб қилинади.\nШунингдек ҳарбийлик нақадар масъулиятли ва шарафли касб эканлиги, бу соҳа вакиллари Ватан олдидаги бурчини шараф билан адо этишлари учун уларнинг оила аъзолари ҳам ёрдам беришлари лозимлиги қайд этилди, оилаларнинг мустаҳкамлигини таъминлашда аёлларимизнинг олдида турган улкан вазифалар санаб ўтилди.\nТадбир иштирокчилари ўзларини қизиқтирган барча саволларга жавоб олдилар.\nПойтахтимиздаги ҳарбий қисмлардан бирида ўтган тадбирлардан яна бири “Тинчлик – энг олий неъмат, уни асраш барчамизнинг бурчимиз” шиори остида ўтди. Унда бир қатор идора ва ташкилотларнинг масъул ходимлари, ҳарбий хизматчилар, оммавий ахборот воситалари вакиллари иштирок этди. Тадбирда “Ватан муқаддасдир” номли фильм томошабинлар ҳукмига ҳавола этилди.\nТадбирда сўзга чиққан полковник И.Ибрагимов, подполковник У.Бўтаев, Ўзбекистон Мусулмонлари идораси масъул ходими И.Маърупов ва бошқалар тинчликнинг ғоят улуғ неъмат эканлиги, уни сақлаш ҳар биримиздан катта масъулият талаб этишини айтиб ўтдилар.\nДарҳақиқат, юртимизда тинчлик, осойишталик ҳукм сураётган бир пайтда дунёнин турли нуқталарида қирғинбарот жанглар давом этаётир. Энг даҳшатлиси бу қатлу қирғинлар азалдан инсонпарварлик, эзгулик дини ҳисобланган Ислом номидан содир этилмоқда. Бу кимсалар ўзларининг кирдикорларини “жиҳод”, “ҳижрат”, “шаҳидлик” сингари атамалар билан ниқоблашга уринмоқдалар.\nХусусан, бир гуруҳ ақидапараст террорчилар босқинчилик ва зўравонлик йўли билан эгаллаб олинган ҳудудни “ислом давлати” деб атаб, у ерда мисли кўрилмаган ваҳшийликларни амалга оширишмоқда. Қанчадан-қанча бегуноҳ инсонлар куракда турмайдиган айбловлар билан ваҳшиёна қийноқларга дучор этилмоқда, ғаддорларча қатл қилинмоқда. Улар томонидан минг-минг йиллик тарихий обидалар, осори атиқалар ер билан яксон этилмоқда. Минг афсуски, улар сафида бизнинг ватандошларимиз, миллатдошларимиз ҳам учраб турибди.\nБундай нохуш ҳолларнинг олдини олиш учун эса, ҳар бир оилада, маҳаллаларда, таълим-тарбия муассасаларида ёшларимизнинг таълим-тарбиясига жиддий эътибор қаратиш, улар онгида маънавий бўшлик пайдо бўлишига йўл қўймаслик, уларга соф исломий қадриятлар ва ақидапарастлик ғоялари ўртасидаги тафовутларни тушунтириб беришни вазиятнинг ўзи тақозо этмоқда.\nТадбир иштирокчиларига бу борада амалга ошириш лозим бўлган ишлар хусусида кенг тушунчалар берилди.


Бир фарзандни улғайтириш қанчалик машаққат. Лекин унинг ўйнаб-кулиб юрганини кўриш инсонга чексиз шукрона, иштиёқ бағишлайди. Фарзанднинг дардмандлиги сабаб келадиган азобни эса ҳеч нарсага тенглаб, ўхшатиб бўлмайди. Оққон – номининг ўзи билан қўрқувга соладиган касаллик. Бу оналарнинг ҳар дақиқаси шу қўрқув ичида ўтади.\n“Ҳам болам, ҳам эрим бемор. Битта ўзим амаллаяпман”\nОтамурод 14 ёшга кирди. Хасталик уни ҳолдан тойдирган. Тезроқ тузалиб мактабга боришни, тенгдошлари қатори яйраб юришни чин дилдан истайди. “Боламнинг аҳволи оғирлашиб икки ой юролмай қолди. Турмуш ўртоғим шу ерга қатнай-қатнай касалга чалиниб операцияни бошдан ўтказди. Ҳозир битта ўзим амаллаб турибман”, – дейди онаси Мастура Йўлдошева.\nОтамурод Эргашевга оид маълумотлар:\nАгробанк: 8600 0417 1797 5388 онаси Мастура Йўлдошева номида\nСбербанк: 5469 1600 1869 7388 қариндоши Назокат Норова номида\nВиза: 4187 8000 0022 7298 онаси Мастура Йўлдошева номида\nТелефон: +998931402970 (онаси)\n“Оққонни эшитиб, эр-хотин шокка тушиб қолдик”\nФарғоналик Муҳаммадризо оилада ёлғиз фарзанд. Онасига машина олиб беришни орзу қиладиган болакайнинг умри оққон сабабли анчадан бери шифохоналарда ўтмоқда. Ота-онаси бундан ниҳоятда тушкунликка тушиб қолишган. Онаси Обидахон опанинг айтишича, бир неча йил аввал бир фарзандидан айрилган. Энди ўғлининг бетоблиги уларни қўрқитмоқда. Ўз вақтида даволаниш курсларини олишда моддий етишмовчилик сабаб қийналиб қолишган.\nМуҳаммадризо Умаралиевга оид маълумотлар:\nАгробанк: 8600 0424 6088 1401 отаси Ҳайдаров Уммат номида\nСбербанк: 4187 8000 0064 8147 таниши Ихтиёр Раҳимов номида\nХалқ банки: 8600 0604 8662 0884 онаси Обидахон Дўстматова номида\nТелефон: +998903708281 (онаси)\nОдинахоннинг тузалиши учун маблағ керак бўляпти\nОдинахонга бир йил аввал оққон ташхиси қўйилган. “Қизимнинг оёқ-қўллари ишламай қолганди. Шишиб кетиб, гапиролмай қолди. Қўлимиздан келган барча имкониятни ишга солдик, қариндошлар ёрдам беришди, қарз олдик. Ҳар хил ҳолатларни кўрдик: оғирлашиб қолган болалар, ўлим ҳолатларини ҳам. Жуда қўрқдик. Худога шукур, шунчалик яхши бўлди. Янаям тузалиши учун маблағ керак бўляпти-да”, – дейди онаси Муаззамхон йиғлаб.\nОдинахон Шариповага оид маълумотлар:\nМиллий банк: 8600 0204 7464 3744 отаси Расулжон Шарипов номида\nСбербанк: 4216 7214 9616 5937 қариндоши Фаррух Йўлдошев номида\nҲумо: 9860 1201 6745 1703 онаси Муаззам Шарипова номида\nТелефон: +998941640091 (отаси)\n“Аяжон, ўлишни хоҳламайман, яшагим келяпти...”\nФарғоналик Гулрух опа икки фарзандни ёлғиз катта қиляпти. Ҳозирда дардга чалинган қизи билан елкама-елка азоб тортмоқда: “Қизимдан айрилиб қоламанми, деб ўйладим. Ёрдам берадиган инсоним йўқ эди. Ҳар сафар кимё терапия муолажалари олганда оғриқлардан қийналиб кетади. “Аяжон, ўлишни хоҳламайман. Менинг ҳам бу дунёда яшагим келади”, – деб йиғлайди”. Раънохон бу касалликни енгиш учун астойдил ҳаракат қиляпти, фақат унга яхшиларнинг кўмаги зарур.\nРаънохон Назировага оид маълумотлар:\nАгробанк: 8600 0423 2187 1450 онаси Гулрух Ахунжанова номида\nСбербанк: 4276 0300 1567 4332 қариндоши Абдурашид Қодиров номида\nВиза: 4187 8000 0027 9521 онаси Гулрух Ахунжанова номида\nТелефон: +998911234527 (онаси)\nЎзбек халқи азалдан эҳсонсевар халқ ҳисобланади. Қуръони Каримда эҳсоннинг фазилати ҳақида айтилар экан, эҳсон қилувчиларга юксак савоб-мукофотлар берилиши ҳақида кўп таъкидланган. Шундай юксак мукофотлар эгаси бўлиш ҳаммамизга насиб этсин!


12 июл Бош вазир Дэвид Кэмероннинг сўнгги иш куни - BBC News O'zbek\n12 июл Бош вазир Дэвид Кэмероннинг сўнгги иш куни\n13 июлдан Британиянинг Бош вазири лавозимини шу пайтгача Ички ишлар вазири бўлиб келган Тереза Мэй эгаллаши кутилмоқда.\nБританиянинг Оврўпо Иттифоқига аъзолигига бағишланган 23 июндаги референдумда чиқиш тарафдорлари кўпчиликни ташкил этганидан кейин иттифоқ таркибида қолиш кампаниясига етакчилик қилиб келган Дэвид Кэмерон бош вазирликдан истеъфо беришини эълон қилди.\nБунинг ортидан қудратдаги Консерватив партия раҳбарлиги учун фирқа аъзолари ўртасида кураш бошланди.\nБу курашнинг икки ойдан кўпроқ давом этиши кутилган эди.\nТереза Мэй ва Андреа Ледсом бу курашда етакчилар бўлиб турдилар.\n11 июл куни Ледсом хоним Консерватив партия раислигига номзодини қайтиб олганини эълон қилди, Бош вазир Кэмерон эса Мэй хоним ҳукуматга раҳбарликка чоршанба кунидан киришиши ҳақида маълум қилди.\n13 июл куни Дэвид Кэмерон Букингем саройига ташриф буюриб, Қиролича Елизавета II га ўз истеъфоси ҳақида расман билдиради.\nТереза Мэй эса ўз ҳукумати таркибини шакллантириш ишларини бошлайди.\nТереза Мэй Британиянинг Оврўпо Иттифоқи таркибида қолиши тарафдори эди.\nЭнди ундан ўз ҳукуматига Консерватив партиянинг иттифоқдан чиқиш тарафдори бўлган аъзоларини киритиши талаб қилинади.\nМэй хоним бош вазир сифатида "Брексит" жараёнига киришмоқчи, бу жараённи муваффақиятли амалга оширишларига ишонишини айтмоқда.\nШахсий ҳаёти: Ўз шахсий ҳаёти ҳақида гапиришни ёқтирмайди, лекин ўтмишда фарзанди йўқлигидан афсус чекишини айтган; овқат пиширишни яхши кўради ва 100дан ошиқ ошиқ пазандалик китоблари борлигини айтади; крикет спортини яхши кўради.\nБи-би-си Ўзбек хизмати билан Whatsapp, Telegram ва Viber орқали боғланишни истасангиз, телефонимиз:+44 78-58-86-00-02ТЕЛЕГРАМДА ЭСА каналимиз - https://telegram.me/bbcuzbekInstagram - BBC UZBEKTwitter - BBC UZBEKOdnoklassniki - BBC UZBEKFacebook - BBC UZBEKGoogle+BBC UZBEKYouTube - BBCUZBEK (https://www.youtube.com/user/bbcuzbek)Skype - uzbekbbclondonbbcuzbek.comга тўсиқ бўлса, uzbekweb.netга киринг.\nБритания 'хали ҳам ОИда қолиши мумкин'


Қуллар. 1-Қисм. Зилола - Anhor\nAnhor Все посты Қуллар. 1-Қисм. Зилола\nУ қандай қилиб хонадан чиққанини, паспортини излаб топиб ухлаётган “хўжайинлари”нинг ёнидан секин ўтганини ва ўз “зиндони”дан чиқадиган ягона йўл – деразадан ошиб, иккинчи қаватдан қандай сакраганини эслолмайди. Ўшанда уни ҳатто баландлик ҳам тўхтатолмаганди. У сакраб тушиб, оғриқни ҳам ҳис қилмасдан орқасига қарамай қочди… у фақат бир нарса ҳақида – уйига қайтиш, қизи ва ота-онасини бағрига босиш ҳақида худодан илтижо қиларди…\nЎзбекистон ИИВнинг маълумотларига кўра, ҳар йили 300 дан ортиқ одам савдоси ҳолати қайд этилади. Уларнинг 60% дан ортиғи аёлларнинг улушига тўғри келади. “Ижтимоий фикр” маркази берган маълумотга кўра, сўровда қатнашган Ўзбекистон фуқароларининг 76,2% одамларнинг меҳнат ёки жинсий қулликка тушишига уларнинг ўзлари айбдор деб ҳисоблар экан. Аммо ҳақиқатдан ҳам шундаймикин? 21 асрда одамлар қандай қилиб қулга айланади, уларни бегона юртда нималар кутишини биладими, улар қай тарзда уйига қайтади, бошидан кечирган шунча воқеалардан сўнг уларнинг кейинги тақдири қандай кечади – биз шулар ҳақида Зилола билан юз берган воқеа мисолида гапириб берамиз (қаҳрамонимизнинг исми маълум сабабларга кўра ўзгартирилган).\nҲаммаси Умида билан танишганидан кейин бошланди. Ёқимтой, гапга чечан ва, бир қарашда, номусли аёл Зилоланинг уйидан бир хонани ижарага олиб турарди. Оилада пул доим етишмасди, уйда – пенсия оладиган ота-онаси, қизи – мактаб ўқувчиси, эри Россияда тасодифий ишлар билан шуғулланар, шу боис уйига доим ҳам пул жўнатавермасди. Бунинг устига яқинда кредитга узоқ кутилган квартирани харид қилишган. Пул фақат биринчи бадални тўлашга етди, холос. Қолган пулни тўлаш учун уйга ижарачини қўйишга тўғри келди. Зилоланинг касби ҳамшира, аммо гепатитга чалиниб, у сурункали шаклга ўтганидан сўнг бу касбнинг эшиклари унинг учун ёпилди. Шундан кейин иш ҳар замонда топиладиган бўлди.\nУ ижарачи аёл Умида билан яқин дугона бўлиб қолди. Пул жуда керак бўлса ҳам охирги ойларда ундан хона учун тўлов ҳам олмай қўйди. Кейин Умида Туркияга пул ишлашга кетди. Бу вақт ичида аёллар бир-бири билан алоқада бўлиб турди, мессендерлар орқали ёзишиб туришди.\n«Бир куни у менга “балки менинг олдимга Туркияга келарсиз”, деди. У ерда юртдошларимизнинг кўпчилиги сотувчи ёки уй ходимаси, яъни энага ёки қаровчи сифатида ишлашини айтарди. Менда чиқиш паспорти йўқ эди. Умида бу муаммо эмаслигини, ҳужжатларни тез қилишларини, органларда ишлайдиган танишлари ёрдам беришини айтди. Мен ундан шубҳа қилмасдим, ахир у милиция билан ишларди, аммо у айнан нима иш қилишини билмасдим. Умида ҳатто бизникида яшаганида ҳам формали одамлар тез-тез келиб туришарди. Шу боис унинг номусли аёл эканига менда ҳеч қандай шубҳа йўқ эди», – дейди Зилола.\nАёлнинг ваъдалари қурувқ гап бўлиб чиқмади, тез орада маҳаллий “ОВИР”да Зилолага хорижга чиқиш паспортни тўғирлаб беришади, Истанбулгача электрон чипта ҳам тайёр эди. Зилола 35 ёшга кириб, ҳали бирор марта чет элга чиқмаганди, шу боис иккиланарди, аммо энди ота-онаси ҳам буни хоҳлаётганди. Улар Умидани ҳамма билади, у ор-номусли аёл дейишди. Эри ҳам Зилоланинг пул ишлаш учун чет элга кетиш ниятини маъқуллади. 26 март куни уни Истанбул аэропортида кутиб олишди, квартирага олиб боришди, кейин эса… кейин Зилолани эртакнамо Истанбул бўйлаб саёҳат кутарди. Ҳаммаси чиройли, мазали ва яхши эди. Кечқурун улар Зилолага янги либос харид қилиш ва янги соч турмагини қилиш учун савдо марказига келишди.\n«Улар менга ҳозирги кўринишимда мени янги ишга олишмасликларини айтишди. Бу ер Фарғона эмас, Истанбул, кўринишим ҳам шунга мос келиши керак, дейишди. Мен рози бўлдим. Ахир атрофда ҳақиқатдан ҳам чиройли, яхши кийинган одамларни кўраётгандим. Кейин Умиданинг танишлари менга қандайдир кичкина таблеткаларни беришди, бу иқлимга мослашиш учун керак, деб айтишди. Умида ҳар икки соатда иккитадан қабул қилишим кераклигини, акс ҳолда овқат ҳазм қилиш тизими билан муаммолар бўлишини ва бошим айланишини таъкидлади. Мен унга қулоқ солдим», – дея эслайди Зилола.\nАёл таблеткалар кучли транквилизатор эканини дарров тушунмади. Фақат ўзини бўшашган ҳолда ҳис қилганини, ваҳима ва ҳаяжон тарк этганини эслайди, холос. Аммо икки кундан кейин ҳаммаси кескин ўзгарди. Умида ва унинг танишлари Зилола учун иш топишолмаётганини айтиб, унга пул сарфлашганини эслатиб қўйишди.\n«Мен улардан қанча қарзим борлигини ва уни қандай узишим мумкинлигини сўрадим. Улар қарзим 5 минг доллар эканини ва энди фоҳиша бўлиб ишлашимни айтишди. Эътироз билдиришга улгурмасимдан зарба едим. Умида менга эгилиб, уларнинг айтганини қилишимни, акс ҳолда ёмон бўлишини айтди. Мен Умиданинг улар билан тили бир эканини тушундим. Мен ишонган одам, мени разилларча сотди… орқамдан пичоқ урди», – эслайди Зилола.\nАёл дугонасидан уни қўйиб юборишини, унга қарзини уйидан жўнатиб юборишини айтиб ёлворарди, аммо у бунга жавобан фақат куларди, холос. Умида унинг учун 5000 доллар ишлаб топиб, Доига (муҳаррир изоҳи – фоҳишахона бошқарувчиларидан бири, турк) 6000 лира (1200 доллар) қарзни тўлаганидан сўнг қўйиб юборишини такрорларди. У ўша дақиқани ҳозиргача изтироб билан эслайди. ўшанда ҳам, ҳозир ҳам кўзларига уятдан, ранж-аламдан ва кучсизликдан ёш келарди.\n«Қаршилик кўрсатишга кучим йўқ эди. Таблеткалар таъсири остида худди тушда юргандай эдим. Ўзимга келишим билан, яна мажбурлаб ичиришарди. “Иш” кўп бўлди, мижозлар – меҳнат муҳожирлари ва маҳаллий бой бўлмаган турклар», – дея эслайди Умида. Жинсий хизматлар нархи ўртача 50 доллар турарди. Аммо “қуллар” бу пулларни кўрмасди ҳам, ҳаммасини “хўжайинлар” олиб қўярди. Ҳар бир қиз ишлаб топган пулнинг 50% ни уни олиб келган оларди. Хусусан, Умиданинг даромади Зилоланинг ишига боғлиқ эди. Ҳар бир мижоздан “дугона” камида 25 доллар ишлаб оларди. Мижозлар сони суткасига 10 кишигача етиши мумкин эди.\n«Қуллик фақат қуйи нарх сегментида мавжуд: бу ерда аёлларни куч билан ушлаб туришади, ҳужжатлари, телефонини олиб қўйишади, гиёҳванд моддаларга ўргатишади, уларга пул тўлашмайди, оч қўйишади, энг қўрқинчлиси эса бу ерда ёш бўйича чегара йўқ. Яъни агар аёлнинг ёши 40 ёки 50 да бўлса ва у ёши туфайли жинсий қулликка туша олмайман деб ўйласа, у хато қилади. Бу нарса фоҳишахонларда аҳамиятга эга эмас», – дейди “Истиқболли авлод” ижтимоий-ахборот маркази қайноқ линиясининг ходимаси Саида.\nЗилола воситачилар баданлар савдоси билан интернет орқали ҳам шуғулланганини эслайди: улар қизларнинг суратларини тармоққа жойлаштиришарди, кейин эркаклар келиб, қизни конкрет манзилга буюртма қилишарди. Зилола у ерда ўзбек қизлар кўп эканини эслайди, улар келарди-кетарди. Уларни олиб бориб, олиб келадиган иккита ҳайдовчи бўларди – Катта Хасан ва Кичкина Хасан. Улар ҳам Ўзбекистондан. Иқбол опа – “она”лардан бири, Умида ёки Маржона эса (унинг Туркиядаги исми) “янги қон” етказиб берувчиси ролини бажарарди.\nТутқунликдаги ҳар бир кун Зилолага чексиздай туюларди. Шу боис у ўз воқеасини айтиб бераётганида, ўзини қулликда бир неча йил ўтказгандай ҳис қилаётганди. Аслида эса – 10 кун. У қочишга қандай журъат этганини эслолмайди. Ҳаммаси тўсатдан содир бўлди. Эрта тонгда “хўжайинлари” навбатдаги тунги базмдан кейин ухлаётганини кўриб, секин хонасидан чиқади, тартибсизлик ичида паспортини излаб топади ва иккинчи қават деразасидан сакрайди.\n«Хона ичкаридан қулфланган эди. Калит уларда сақланарди. Фақат дераза қолганди. Жуда қўрқдим, аммо бошқа чорам йўқ эди. Агар мени ушлаб олишса, ўлдиришлари тайин эди. У ерда қулнинг ҳаёти ҳеч нима турмайди. Аммо у пайтда бу ҳақда ўйламасдим. Ҳаммасини автомат тарзда бажарардим, оғриқ ва чарчоқни ҳис қилмаётгандим. Фақат қизим, ота-онас ҳақида ўйлардим. Уларни яна бағримга босганимда, қандай қиғлаб юборишимни тасаввур қилардим», – дея эслайди Зилола.\nДеразадан сакраб тушиб, бор кучим билан югурдим. Йўлда машина тўхтата бошладим. Тўхтаган ҳайдовчилар уни тушунишмасди, у эса – ҳайдовчиларни. Аммо тўсатдан омади чопиб қолди. Ўзбекча айтилган “Илтимос, ёрдам беринг” деган сўзларга киракаш бошини қимирлатди. Зилола машинага ўтирди. Киракаш ўзбек тилини яхши тушунарди, у турмуш ўртоғи Ўзбекистондан эканини айтади.\n«У мендан қаерга олиб боришимни сўради. Мен нима дейишни, қаерга қочишни, қаердан ёрдам излашни билмасдим. Ҳайдовчи менга маҳаллий полицияга мурожаат қилишимни таклиф қилди», – дейди Зилола.\nПолицияда Зилолага улар фақат қулликдаги одамларни қутқариш билан шуғулланишларини айтишади, у ҳозир озодликда экан, ҳеч нима билан ёрдам беролмасликларини маълум қилишади. Полициячилар қизни Ўзбекистон элчихонасига олиб боришни таклиф қилишади. Дипломатик ваколатхонада Зилолага фақат фуқароларда ҳужжатлар билан муаммолар бўлса, ёрдам беришларини билдиришади. Паспорт эса аёлнинг қўлида эди. Элчихона ходимлари Зилолага овқат олиб беришади ва йўлга 50 лира беришади. Шу билан уларнинг ёрдами тугайди. Зилола буёғига нима қилишни билмасди. Улкан шаҳарда ёлғиз ўзи, танишларсиз, пулсиз, алоқасиз… Аммо тўсатдан унинг телефони жиринглайди. IMO иловаси орқали унга Фарғона вилоят ИИБ ходими қўнғироқ қилаётганди.\n«Кўчада телефоним вай-файни ушлади, шу боис Дилшод ака (муҳаррир изоҳи – вилоят ИИБ ходими) менга туша олди. Ҳайрон қолдим. Кейин билсам, унга рақамимни Иқбол опа, фоҳишахона ходималаридан бири берган экан. Қаердалигимни сўради ва уйга қайтишга ёрдам беришини айтди. Кейин “Истиқболли авлод”да ишлайдиган қизлар мен билан алоқага чиқишди. Улар менинг уйга қайтишим билан шуғулланишди», – дейди Зилола.\n“Истиқболли авлод” Республика ижтимоий-ахборот марказида 2019 йил 4 апрель куни уларга Фарғона вилоят ИИБдан қўнғироқ бўлганини, кейин эса Туркиядан одам савдосининг қурбонига айланган Ўзбекистон фуқаросини қайтаришга кўмаклашиш илтимоси билдирилган расмий хат келганини тасдиқлашди.\n«Бу, яъни ҳуқуқни муҳофаза қилиш органлари қулликка тушиб қолган фуқароларимизни қайтаришга ёрдам бериш мақсадида марказга мурожаат қилиши биз учун нормал амалиёт. Биз Фарғона вилоят ИИБ билан аввал ҳам ишлаганмиз. Буни амалга ошириш биз учун осон ва тезроқ. Биз Халқаро муҳожирлик ташкилоти (ХМТ) орқали ишлаймиз, у дунёнинг 100 дан ортиқ мамлакатида ўз бўлимларига эга. Истанбулдаги ҳамкасбларимиз туфайли икки ҳафта ичида барча ҳужжатларни расмийлаштира олдик ва Зилола Тошкентга учиб келди. Мен у билан юз берган воқеани яхши эслайман. Аввал бошиданоқ у билан алоқада бўлдим, яъни у Истанбулда бўлган икки ҳафта давомида. Уни муаммолари ва кечинмалари билан ёлғиз ташлаб қўёлмасдим. У менга соатлаб Истанбулда бошидан кечирганларини, кейин эса ҳаёти, қизи ҳақида гапириб берарди. У энди буёғига қандай яшашни билмасди, бу ишда айбдорларнинг ҳаммасини жазолашни хоҳларди», – дейди «Истиқболли Авлод» ташкилотининг ходими Саида.\nШу ўринда марказ ходимлари охирги 5 йил ичида қулликка тушиб қолган 1669 та кишига ўз Ватанига қайтишга ёрдам берганини таъкидлаш жоиз. Уларнинг орасида 1429 та эркак, 223 та аёл ва 23 та бола бор. Бироқ қайтганларнинг фақат 30% гина ҳуқуқни муҳофаза қилиш органларига мурожаат қилишга рози бўлган. Бунинг сабаби маълум. Биринчидан, хорижга ишлашга кетадиганларнинг орасида ҳуқуқий саводсизлик даражаси юқори. Қулликка тушган қизларнинг кзпчилиги маҳаллий полицияга боришга қўрқади, чунки улар бундан уялади. Иккинчидан эса, Ватанига қайтгандан сўнг уларнинг аксарияти юз берган воқеада ўзини айблайди ва “жонли” товар сотувчиларини жазосиз қолдирган ҳолда ҳуқуқни муҳофаза қилиш органларига мурожаат қилишмайди.\nРуҳшунос, одам савдоси қурбонларини реабилитация ва реинтеграция қилиш дастурининг раҳбари Дилфуза Йўлдошеванинг фикрича, бу қулликдан қайтарилган одамлар орасида анча кенг тарқалган модель.\n«Киши бундай вазиятга тушар экан, бир нечта босқични бошидан кечиради: шок – рад этиш – қаршилик кўрсатиш – умидсизликка тушиш – қабул қилиш. Аммо ҳар бир ҳолат жуда индивидуал. Кўп нарса қурбоннинг характерига боғлиқ. Кучли одамлар бор, кучсиз одамлар бор. Ҳамма ҳам қочишга ёки зўравонга/хўжайинга бошқа тарзда қарши туришга журъат этавермайди, кимдир бошиданоқ итоат қилади, айримлар ҳатто мослашишга ҳам қодир. Табитига кўра инфантил бўлган одамлар эса умуман ноормал ҳаётга қайтишни истамайди. Улар қорни тўқ, кийими бутлигидан қониқиш ҳосил қилади, ёқмайдиган бўлса ҳам иши бор. Кўп нарсани қурбон яшайдиган муҳит ҳам белгилайди. Одатда ёлловчилар қизларни кам таъминланган ва нотинч оилалардан танлайди. Улар заиф жойларни излайди: катта иш ҳақи, чиройли ҳаёт, уларда мавжуд бўлмаган ва эҳтимол ҳеч қачон бўлмайдиган имкониятларни ваъда қилишади», – дейди Дилфуза Йўлдошева.\nБир қарашда ғаройиб бўлиб кўриналиган, аммо анча кенг тарқалган ҳолатни ҳам қайд этиш жоиз: озод этилган 10 та қизнинг 9 таси ўз қийновчилари билан мулоқот қилишда давом этади. Қурбонларнинг ўзи ҳам нега уларни урган, камситган, зўрлаган, фоҳишалик билан шуғулланишга мажбурлаганларнинг хабарларига нега жавоб беришларини тушунтириб бера олмайди. Руҳшуноснинг сўзларига кўра, бу ҳолда қизлар нимани ўйлаётганини ҳам айтишнинг иложи йўқ.\n«Бу ерда қурбоннинг бундай хатти-ҳаракатини унинг феъл-атвори, қандайдир шахсий сифатлари билан изоҳлаш мумкин. Ҳаммасини қийновчиларининг юзига айтиш учун ҳам алоқа қиладиганлар, уларга ўзларининг устунлигини кўрсатиб, уларни қамоққа тиқиш учун бор кучини ишлатишларини айтадиганлар ҳам бор. Аммо қалбида мутлақо қарама-қарши ҳиссиётлар туғиладиган кишилар ҳам учраб туради. Бу инсоний сифатларни ва ришталарни излаш бўлса ажабмас: ахир уларни бир пайтлар нимадир боғлаб турган, “хўжайин” эса ёзишмалар чоғида бу триггерлардан албатта фойдаланади. Шунингдек, зўравон ёки воситачи, агар қул аёл бўлган бўлса, уни ўзгача тарзда яхши кўрганини айтади. Бироқ энг кенг тарқалган нарса – бу қурбонга айбдорлик ҳиссини сингдириш. Бунинг антижасида қурбон қандайдир бир пайтда ким ҳақ, ким айбдор эканидан иккилана бошлайди», – дея тушунтиради Дилфуза Йўлдошева.\nРуҳшуноснинг сўзларига кўра, варинатлар жуда кўп, асосийси – алоқани ўрнатиш. Шунда бошдан кечирилган даҳшат яна ўз домига тортиши мумкин. Одам савдоси қурбонлари билан ишлайдиган мутахассислар “қул аёлларнинг” яга ўз “хўжайинлари”га қайтиш ҳолатлари борлигини ҳам қайд этади. Бу маълумоти йўқ, бирор касбни эгалламаган ва муносиб тўланадиган иш тополмаётган кўпгина ёш қизларнинг чорасизлиги билан изоҳланади. Бунинг устига қизлар уйга қайтганида, уларни жамоатчилик томонидан очиқ шейминг ҳам кутиб туради. Бизнинг қаҳрамонимиз билан ҳам шундай бўлди. Зилола Фарғонага қайтганидан сўнг ундан ҳамма юз ўгиради: уни Умидадан батафсил фотосуратларни олган эри ташлаб кетади, маҳалладаги қўшнилари у билан мулоқот қилмай қўяди, чунки Умида уларга Зилола Туркияда нима билан шуғуллангани ҳақидаги хабарларни юборади.\n«У ерда қулликда бундан ҳам ёмони бўлмайди, деб ўйлардим. Аммо қайтганимдан кейин даҳшат давом этаётганини тушундим. Эрим менга Россиядан “менга бундай хотин керак эмас” деган хабарни юборди. Фақат ўша пайтда мендан ота-онам воз кечмади. Умуман пулим йўқ эди, кимдан қарз сўрашни билмасдим. Ҳамма менга бармоғи билан кўрсатиб, фоҳиша эканим ҳақида шивирлаб гапиришарди. Иш ҳам йўқ эди. Бори ҳам қулликдагидан яхши эмасди. Менга тикув цехида эрталабдан кечгача ойига 200 минг сўмга иш таклиф қилишди. Бу пулга оилани қандай боқиш мумкин?», – дейди Зилола.\nАммо Зилола учун бир нарса ўзгармасдан қолди. У ҳаётини бузиб юборган кимсаларни жазолаш ва Фарғонадан хорижга қизларни етказиб берувчи занжирни узиш хаёли билан яшарди. Зилола уйга қайтганидан кейин, биринчи навбатда вилоят Ички ишлар бошқармасига йўл олади, бу ерда бошидан кечирганларини батафсил айтиб беради. Ундан аризани қабул қилиб олишади ва Умида Рашидовага нисбатан жиноий иш қўзғатишганини ишонтириб айтишади. Бироқ далиллар етишмагани сабабли тез орада ишни ёпишади.\n«Telegram ва IMO даги Умида билан ёзишмаларимиз у одам савдоси билан, қизларни фоҳишалик билан шуғулланишга мажбур этиш билан шуғулланганига ягона далил эди. Бир куни мени ИИБга чақиришди, терговчи мендан ёзишмаларни ўрганиш учун телефонимни топширишимни сўради. Аммо бироз вақтдан сўнг телефонимни қайтариб олганимдан кейин мессенжерлар тарихи тозаланганини кўриб ҳайрон қолдим. Яна бироз вақтдан сўнг менга иш далиллар етарли эмаслиги сабабли ёпилгани айтишди», – дейди Зилола.\nАёл тақдирга тан бермади ва ИИВ ҳамда Бош прокуратура ҳузуридаги одам савдосига қарши курашиш бўйича идоралараро комиссияга мурожаат қилди. Мурожаатлар яна анъанага кўра маҳаллий даражагача туширилди. Идоралар ўз жавобларида вилоят ИИБдаги ҳамкасбларининг сўзларини такрорлашарди.\n«Ушбу билан Сизни аризангиз бўйича Фарғона шаҳар ИИБ ҲМБ ходимлари томонидан терговгача текширув ўтказилгани ҳақида хабар берамиз. Натижада ЎзР ЖКнинг 135-моддаси (одам савдоси) бўйича жиноий иш қўзғатиш учун етарлича далиллар йўқлиги аниқланди, бунинг натижасида жиноий иш қўзғатишни рад этиш ҳақида қарор қабул қилинди», – дейилади жавобда.\nБироқ ҳуқуқшунос Хожиакбар Исоқовнинг фикрича, Умида Рашидованинг одам савдоси бўйича жиноий гуруҳда иштирок этгани яққол кўриниб турибди. «Бу ерда ҳамма аломатлар бор: ёллаш ҳам, Умида уни таклиф этади, ташиш ҳам – у унга чипта харид қилади, ҳужжатлари билан ёрдам беради, ҳамроҳлик қилади – кутиб олади, қабул қилувчи томоннинг одамлари билан таништиради, қарза ботқоғига ботиради – ҳужжатларини олиб қўяди, фоҳишалик билан шуғулланишга мажбур этади, руҳий, жисмоний ва ҳатто гиёҳвандлик босимини ўтказади. Шунингдек, жабрланувчини эксплуатация қилиш ҳолати ҳам муҳим ҳисобланади. ЎзР ЖКнинг “Одам савдоси” деб номланувчи 135-моддасида ушбу ҳаракатларнинг ҳаммаси кўзда тутилган. Жиноятчи учун жавобгарлик яққол кўриниб турибди. Фақат унинг алоқадорлигини исботлаш керак эди, холос. Аёлларнинг ёзишмалари шу далиллардан бири эди. Аммо органлар буни одам савдоси сифатида эмас, меҳнат муҳожирлиги сифатида талқин қилишган кўринади», – дея изоҳ беради ҳуқуқшунос.\nБошидан кечирган азоблари Зилоланинг соғлиғига жиддий путур етказди. Ўтган йил ичида онаси оламдан ўтди, отаси касаллик билан ётиб қолди. Қисқа вақт ичида унинг нисбатан тинч ҳаёти телба-тескари бўлиб кетди. Албатта, у ҳаммасини унутишни истайди, аммо бу осон эмас.\n«Бу одамлар жазоланиши керак. Ахир биз 21 асрда яшаяпмиз, ахир одам мол эмас-ку, уни шунчаки олиб сотишса, ҳаётини ва эркинлигини бир неча минг долларга баҳолашса. Жазосизлик янги қурбонларни келтириб чиқаради, уларнинг тўрига менга ўхшаб бошқа қизлар тушади. Мен яна кимдир бундай нарсаларни бошидан кечиришини истамайман», – дейди Зилола.\nУ «Истиқболли Авлод» марказининг ходимларидан турк полицияси Истанбул чеккасидаги фоҳишахонани йўқ қилганини билиб олди. Айрим маълумотларга кўра, бу ўша Зилола “ишлаган жой”. Бироқ Умида Рашидованинг тақдири ҳақида ҳеч қандай маълумот йўқ.\nАнхор.уз таҳририяти нега Рашидовага нисбатан жиноий иш тўхтатилгани, у ҳозир қаердалиги ва жабрланувчининг телефонидан вилоят ИИБда ёзишмалар қай тарзда йўқолиши мумкинлиги ҳамда Туркиядаги фоҳишахона бошқарувчисини Фарғона вилоят ИИБ экстремиз ва террорчиликка қарши курашиш бошқармасининг бошлиғи билан нималар боғлаб тургани ҳақида билиш учун Ўзбекистон ва Туркия ҳуқуқни муҳофаза қилиш идораларига расмий сўровлар юборди.


ДАВРОН КАБУЛОВ: ЗАМОН ИНСОНЛАРНИ ЎЗГАРТИРИШИ МУМКИНЛИГИНИ КЎРДИМ! 13.10.2013 11:04\nҲозирги кунда ёшлар ичида, энг фаол телебошловчи, собиқ ҚВЗ эндиликда эса, “Миллион” жамоаси вакили, Даврон Кабулов ҳозирда яна бир касб сифатида ишбилармонликка ҳам қўл урган. У ўз фаолиятини тележурналист сифатида “Спорт” телеканалидан бошлаган.\n- “Kabulov Group” ни ташкил қилиш ғояси қаердан келиб чиқди?\n- 2008 йилда ташкил топган “Қувноқлар ва зукколар” жамоаси концертини мустақил равишда ташкил қилиш ғояси бизда анчадан буён бор эди. Лекин, бу воқеа 2012 йилга тўғри келди. Табиийки, “Қувноқлар ва зукколар” терма жамоаси концертини ташкил қилиш менинг зиммамга тўсатдан тушиб қолгани йўқ. Гуруҳдаги йигитлар ўз ишлари билан шуғулланиб юришарди. Менда эса бироз бўш вақт пайдо бўлди. Қолаверса, ўзимда ҳам бунга қизиқиш бор эди. Энг қизиғи, хусусий фирма ташкил этиш учун 5 та ном варианти таклиф қилганимизда “Kabulov Group” деган ном ўша рўйхатнинг бешинчи қаторида турганди! Лекин айнан шу ном ўтди, буниси бизга боғлиқ бўлмади. Биринчи мустақил ишимиз ўтган 2012 йил 9-10 декабрь кунлари “Истиқлол” санъат саройида берилган концерт бўлди. Менимча, биринчи тажриба учун ёмон ўтмади. Бу йилдан бошлаб фаолият турларини кенгайтириш ниятидамиз. Айни кунларда, тўй ва маросимларни ташкил этиш, шунингдек, хонандалик бўйича продюсерлик фаолиятини йўлга қўйдик.. Кастинг ўтказдик ва 4 киши ажратиб олинган, икки йигит ва икки қиз, квартет ташкил қилиш ниятидамиз. Бундан ташқари, ҳозирда телевизион лойиҳалар билан ҳам шуғулланяпман. Хуллас, иш тўхтамаяпти.\n- “ҚВЗ” термаси эндиликда “Миллион” жамоасига айланган. “Миллион” ҳам “ҚВЗ” каби концертлар ўтказадими?\n- Концерт ўтказишимиз аниқ. Ўзи бошида ният икки нарсани ўзгартириш эди. Биринчиси – номимизни, иккинчиси – сифатни. Ном алмашди. Энди сифатга, ҳазилларнинг савиясига асосий урғу берилади. Дастуримизни такомиллаштиришга ҳаракат қиламиз. Охирги пайтларда концерт борасида ўзимиз саҳнада қўйган номерлар, меҳмон бўлган санъаткорлар ва шу каби масалаларда, ҳаттоки йигитларнинг ўзи ҳам қониқмаётганди. Охирги концертимизда яхши тарафга ўзгаришлар қилганимиз ҳақида кўпчилик гапирди.\n- Нима учун бошида айнан спорт соҳасидаги телеканалда ўз фаолиятингизни бошладингиз, кейинчалик эса бошқа каналларда давом эттирдингиз?\n- Қурувчига бир объект топширганингизда, у биринчи бўлиб пойдевор қуяди, кейин девор қуради, сўнгра бошқа ишларни амалга оширади. Бино тайёр бўлгандан кейин қурувчининг у ерда ушланиб қолиши, менимча, мантиқсиз. Кейинги объектга ўтиш керак. Бу билан “Спорт” телеканалида фундамент қўйиб, ғишт териб, ҳаммасига улгурдим, дея олмайман. Аслида айнан ўша ерда кўплаб лойиҳаларни амалга оширмоқчи эдим. Янги ғоя ва фикрлар берилди. Аммо, баъзи инсонлар билан қарашларимиз тўғри келмай қолди. Аммо, “Спорт” телеканали ўз уйимдек бўлиб қолган ва у ердаги ҳамкасблар билан зўр муносабатдаман. Ҳар ой мунтазам йиғилиб турамиз. Афсуски, ижодий ўсишга муҳитнинг алоқаси йўқ. Сизга қанчалик қадрдон инсонлар бўлмасин, барибир ижод учун етарли шароитлар яратилиши керак. Қадамни фақат олдинга қадам ташлаш керак – бир жойда тургандан маъно йўқ. Шунинг учун ҳам, ноилож бошқа каналга ўтиб кетишга мажбур бўлдим...\n- Биринчи сизни таниган мухлисингизни эслай оласизми?\n- Мадина Толибжонова. У вақтда мен “Спорт” телеканалида, ҳали эфирда чеҳрам кўринмаган вақтлар, кадр ортида матн ўқирдим. Ўша вақтда e-mail орқали танишгандик, ҳозир ака-сингилдек бўлиб кетганмиз. Ҳалигача фан-клуб учрашувларида кўришиб ҳам турамиз.\n- Муваффақиятингиз сири, нимада деб ўйлайсиз?\n- (ўйланиб) Муваффақият сири, менимча, ҳали муваффақиятга эришмаганимда.\n- Ҳаётда сиз ўзингиз учун кашф этган ҳақиқат?\n- Сизнинг дардингиз – фақат ўзингизнинг дардингиз! Вақти соати етганда ота-онангиздан ташқари, манаман деган яқинингиз ҳам оғирингизни енгил қила олмайди, айримлари қўлидан келса ҳам қилмайди. Фақат битта йўл кўрдим. Ўзингиз турган ҳар бир вазиятни таҳлил қилиб, қоронғулик деб баҳолаб, ёруғликка чиқишга ҳаракат қилавериш керак экан. Бундан ташқари, замонни алоқаси йўқ, дейишади. Лекин, замон инсонларни ўзгартириши мумкинлигини кўрдим. Вақт, пул ва аёллар одамларни НИМАга айлантириб қўйганини четдан томоша қилдим.\n- Ўзингизни-чи, нима ўзгартира олди?\n- Дард ўзгартирди. 16 ёшимгача менда ҳеч қандай касаллик бўлмаган! Кейин эса, ҳар йили нимадир сабаб билан бемор бўлиб, ётадиган бўлиб қолдим. Ундан ташқари, риёкор инсонлар ҳам мени ўзгартирди, атрофдагиларга бўлган ишончимни камайтириб қўйишди. Ҳамма билан яхши муносабатда бўлишни истайсиз. Баъзилар эса сиздан бор-йўғи воситачи сифатида фойдаланмоқчи бўладилар.\n- Ўзингиз тан олиб айтадиган камчилигингиз ҳам борми?\n- Бор! (самимий) Жуда ҳам инжиқман, қайсарман, уйқучи ва жаҳлдорман. (кулиб) Жуда ҳам жаҳлдор бўлмасам керагу, лекин инжиқлик, қайсарлик бу аниқ бор камчилигим. Тўғрилаш? Ҳаракат қилмайман ҳам. Инсонни қандай бўлса, шундайчилигича қабул қилиш керак, назаримда. Менимча, бу қайсарлик, инжиқлик ва ўжарлик ишга бўлган муносабатда намоён бўлади, холос. Яъни, иш вақтида жуда талабчанман. Бирга ишлайдиган ходимларимни албатта, ишга рисоладагидек кийиниб келишларини талаб қиламан. Масалан, ўзим ҳам фақат соат 18.00 дан кейин офисга спорт кийимида келишим мумкин. Ишга чегирма йўк – раҳбарга ҳам. Вазият тақозоси билан, масалан, шортикда офисга келиб қолсам, алмаштириб олиш учун, бошқа кийим-бош ҳам олиб келиб қўйдим.\n- Сиз ҳақингизда сўз кетганда, “ўзини жуда ҳам яхши кўради” деган таърифни ҳам кўп эшитамиз. Аслида ҳам шундайми?\n- Ўзини яхши кўради, деган таъриф менимча, тўғри бўлса керак. (самимий кулади) “Унақа эмас” деб, ўзимдан “оппоғой” ясаш ниятида эмасман. Чунки, ростдан ҳам ўзимни яхши кўраман. Иккинчидан, ким ўзини яхши кўрмайди?! Бунинг ижобий тарафлари ҳам бор, фақат ўзини яхши кўра олган инсонгина, бошқаларга ҳам энг яхши нарсаларни раво кўради. Фақатгина мастава ичиш учун Чорвоққа чиқиб келишимиз, яна бирор яхши нарса учун янада узоқроққа бориб келишимиз мумкин ва бу одатий ҳол. Ўша жараённинг ўзи 15 минут, лекин биз бунинг учун йўлга бир ярим соат ишлатишдан эринмаймиз. Нафақат ўзимга, балки ҳамиша ўзимнинг атрофимдагиларга ҳам энг яхшиси бўлишини ҳоҳлайман. Оддий мисол: қўшиқларнинг орасида ҳар хил сайтларнинг номлари эълон қилиниши асабимга тегади. Шунинг учун, ўзим ёқтирган қўшиқларнинг оригиналини эринмасдан 7 та радиодан териб чиқаман. Энг қизиғи, ўша дискни узоғи билан икки ой тинглашим мумкин.\n- Инсоннинг ўзидан кўнгли тўлиши ҳақида, ҳамма ҳар хил фикр билдиради. Сизни ўз ишингиздан жуда ҳам кўнглингиз тўлиб, “мана шу ишни зўр қилдим” деган вақтингиз бўлганми?\n- “Шу ишни зўр қилдим” деб 5-10 дақиқа ўйлашим мумкин, лекин кўнглим барибир тўлмаслиги аниқ. Ҳар доим концертдан чиққанимиздан кейин, мана бу ерида бундай дейишим керак эди, бу ерида ундай десам бўлар экан, деб тураман.\n- 23 рақамининг сири? Нима учун айнан 23 рақамини ёқтирасиз?\n- Бу рақамнинг сабабчиси севимли футболчим Девид Бекхэм. У “Реал Мадрид”да, “Лос-Анжелес Гэлакси”да 23 рақами остида тўп сурган. Яхши кўрган баскетболчим Майкл Жордан ҳам айнан шу рақам остида ўйнаган. Ва ниҳоят яна бир сабаб, (самимий кулиб) онамлар 23 майда туғилганлар.\nБугун мен билан боғлиқ деярли ҳамма жойда – телефон ва машинам рақамларидан тортиб, энг майда нарсаларгача “23” албатта иштирок этади. Эътиборлиси, бу рақам билан боғлиқлик 2003 йилдан бошланган. Орадаги 2 та нолни тушириб қолдирсангиз, бу ҳам 23.\n- Ҳали бахтнинг чизмасини чизиб ололмаганман. Ҳозир масалан, кўп нарсаларни айтишим мумкин. Масалан, оилавий хотиржамлик, ота-оналаримиз саломатлиги, ҳақиқий ширин севги, ижодий реализация, ўзингиздаги потенциалнинг ҳаммасини рўёбга чиқара олиш, молиявий қудрат ёки бизнес империя. Буларнинг ҳаммаси, мисол учун, ўша тарафга олиб боради. Аммо, бу ҳали бахт формуласи дегани эмас.\n- Ҳаётингизда севгининг ўрни?\n- Ҳозир айни вақтда, ҳеч қандай ўрни йўқ.\n- Ўзимнинг омадим, нимада, деб ўйлайсиз?\n- Оллоҳнинг назари тушганида, яхши замон ва яхши даврда яшаётганимда, бошимда йўл-йўриқ кўрсатиб, маслаҳат бериб турган инсонларнинг яхшилигида, атрофимда меҳрибон инсонлар йиғилганида.\n- Энг ёқмайдиган савол?\n- Яхши кўрган қизингиз борми?\n- Эгаллаган соҳаларингизда, устозларингиз борми?\n- Ҳар биттасида устозим бор. Журналистикада Фарҳод Рўзиев, Анвар Икромов, Сафармат Сафоевлар йўл-йўриқ кўрсатишган. ҚВЗда Шукрилло Маҳкамов, Олимжон Худойназаров, Миркомил Мусаев, Беҳзод Комилжоновлар ёрдам беришган. Бизнесдаги устозим – дадам. Ҳар доим ёрдам бериб, йўл-йўриқ кўрсатиб турадилар. Лекин, бизнесга маблағ тикиб, сарфлаш учун отамдан пул олмаганман. Фақат маслаҳатлашамиз.\n- Агар келажакда ўзингиз ҳам устозлик қилсангиз, қайси олган билимларингизни шогирдларингиз билан бўлишардингиз?\n- Тўғрисини айтсам, бюрократик “устоз-шогирд” системаси унчалик ёқмайди. Чунки, ўрганмайдиган, лаёқати йўқ инсонни олиб келиб 4 соат маъруза ўқисангиз ҳеч нарса ўзгармайди. Агар вақти келиб, мени ҳам, устозлик қилишга озми кўпми ақлим етадиган даражага борадиган бўлсам, шогирдим шунчаки ёнимда юришини ва шу жараёнда ўрганишини ҳоҳлардим. Амалиётнинг ўзида унда қизиқиш уйғонадиган бўлса, назарияни ўзи ҳаракат қилиб ўрганиб олади.\n- Ота-онангизнинг энг кўп таъкидлайдиган ўгитлари?\n- Оёғинг ердан узилмасин, дейишади. Ҳар доим катталарга нисбатан ҳурматда бўлгин, қўлинг кўксингда бўлсин, дейишади. Кейин синглингдан хабар олиб тургин, дейишади. Ўзи синглимдан тез-тез хабар олиб тураман. Ўзи икки кишисизлар, бир-бирингизни эҳтиёт қилинг, дейишади.\n- ҚВЗдаги саҳнадаги сўзларингизни китоблардан оласизми, ўзингиз ўйлаб топасизми, қаердан оласиз?\n- 90 фоизини ўзим ёзаман. Ҳазил масаласида, бошқа жамоадагиларнинг қаайсидир бирор янгилиги ёқиб қолса, бориб, илтимос қилиб, олдидан ўтиб, кейин бу нарсани катта концертда беришим мумкин. Лекин, иложи борича ўз гапимни ишлатишга ҳаракат қиламан. Концерт якунида айтадиган, инсонларни тўғри йўлдан юришга чақирадиган гапларни эса 100 фоиз ҳаммасини ўзим ёзаман.\n- Бугунги кун журналистларига нима етишмаяпти, деб ўйлайсиз?\n- Менимча, объективлик етишмаяпти! Фаворитизм бор. Бундан ташқари, объектни етарли даражада ўрганиш йўқ. Материал тайёрлашда ҳамма қоидаларга ҳам риоя қилишмайди. Баъзида бир мавзу ҳақида 2 бетлик материал чиқади ва энг қизиғи ўша объектнинг ўзидан бир оғиз бир нарса сўралмайди! Мисол, ўтган йили бир газетада Рухшона “Акфа Медиа”дан чиқиб кетганидан кейин, у ҳақида “Акфа Медиа”нинг фаррошигача гапириб, фикр билдирди. Лекин, Рухшонанинг ўзидан икки оғиз ҳам фикр олинмаган. Бу менимча, ғалати бўлса керак, деб ўйлайман.\n- Болаликдаги орзуларингизнинг қанчасига эриша олдингиз?\n- Менимча, ҳали 10 фоизига ҳам эриша олмадим.\n- Кечаги ва бугунги ўзбек санъати ҳақидаги фикрларингиз?\n- Санъатнинг кечагисига баҳо беришга мен ҳали ёшлик қилсам керак. Лекин, мухлис сифатида фикр айта оламан. Кечаги САНЪАТнинг мухлиси, бугунги ШОУ-БИЗНЕСнинг қайсидир маънодаги иштирокчиси, четдан кузатувчиси сифатида, лекин, мухлиси сифатида эмас. Болалигимизда қўшиқларини тинглаб катта бўлганимиз – Севара Назархон, Абдулазиз Карим, DJ Пилигрим, Тоҳир Содиқов, ўша вақтдаги “Сетора” ва “Дадо” гуруҳлари, Шахзода ва Райҳонлар авлоди ҳозиргига қараганда анча кучлироқ эди, деб ҳисоблайман ва буни асослаб ҳам бера оламан. (ҳозир фақат замонавий эстрада ҳақида гаплашяпмиз) У вақтдаги авлод ҳеч бўлмаса, пианино чалишни билар эди, нотани ўқий олишарди. Агар битта хонада пианино билан қолдирсангиз, зерикканидан сигарета чекиб ўтирмасди... Мусиқа басталай олишарди. Ҳозирги санъатни санъат дейиш учун, твиттерда ҳам ёзганман, “18 вагон дух керак!”. Масалан, ҳозир бирортаси “Кетвомман” деган қўшиқ куйласа, бир ярим ой давомида хусусий телеканаллардаги тинимсиз “айланган”лиги учун ҳам тинглашга мажбур бўласиз, қулоғингизга ҳам ўрнашиб қолади. Лекин, 6 ойдан сўнг, ўша хонандани ҳам эслай олмайсиз! Шунчаки, “Кетвомман” деган қўшиқ. Фахриддин Умаровнинг “Кетмоқдаман” қўшиғи неча йилдан бери “яшаяпти”?\n- Бунга яна бир сабаб, ҳозирда маълумот ҳаддан ташқари кўплиги эмасми?\n- Маълумот кўпайиб бораверади, лекин яхши нарса барибир ўз харидорини, ўз тингловчисини топади. Яхши нарса, барибир ёдда қолади.\n- Учта сўз билан ўзингиз фаолият юритаётган касбларингизни таърифлаб бера оласизми?\n- Журналистика-қизиқарли, хавфли, иккиюзламачиликка асосланган. “Миллион” гуруҳидаги фаолият-қизиқарли, кулгули, ҳақиқий хобби. Бизнесдаги фаолият-пойдевор қуриш арафасидаги, катта режаларга ва орзуларга асосланган, пишиқ ва пухта.\n- Агар ҳаётингизни кинога ўхшатса?\n- Икки ой аввал трагедия эди, чунки, оёғим синган, ўрнимдан туролмас эдим. Ҳозир ҳаммаси яхши. Комедияга келсак, у ҳаётимда камроқ бўлади, фақат йигитлар билан йиғилиб қолсак бўлади. Ҳозир айни вақтда, мистик триллер.\n- Кибр, ғурур ва инжиқлик? Сизга қай бири яқин?\n- Ҳозир шундай дейишини кутгандик, дейишлари мумкин: лекин, кибрдан ташқари, иккитаси яқин. Ғурур ва инжиқлик етарли даражада.\n- Шу кунларда ўқиётган китобингиз?\n- Оёққа турганимдан сўнг, ҳали китоб ўқимадим, ижодий режаларга зўрға вақт топяпман. Куним югур-югурлар билан ўтмоқда. Тузалиш арафасида “Уста ва Маргарита”ни қайта ўқиб чиққандим – яхши асар.\n- Ҳақиқий муҳаббат ҳаётда бир марта келади, деган иборага қўшиласизми?\n- Йўқ. Ҳозир идеаллаштириш давридан узоқлашганмиз. Навоий вақтларида Гули мадҳ этилган, уни идеаллаштириш бор эди. Ҳозир кўчага чиқсангиз, қизлар кўп, йигитлар ҳам. Характер ва инсонийлик тарафлама сизга тўғри келадиган инсон билан танишиш муаммо эмас, айниқса, одамлар билан кўп мулоқотда бўлинадиган бизнинг касбда. Бугун танишиб, “қаттиқ” севиб қолиб, (кулиб) “компот” бўлиб қолишни тушунмайман. Ўзаро мулоқот, ҳурмат ва самимийликка асосланган муносабатларни хуш кўраман.\n- Ҳаётингизда сиз учун энг кутилмаган воқеа?\n- Уйдагилар бир сафар мени уйлантириб қўймоқчи бўлиб, бир қизникига совчиликка кетишаётган вақтда тўсатдан хабардор бўлиб қолганман. Зўрға йўлдан қайтарганман! Бўлмаса, икки йил аввал уйланиб кетишим мумкин эди! (кулади) Уларга 18 асрда эмаслигимизни зўрға тушунтирганман!\n- Мухлисларингиз фикрлари сиз учун қанчалик муҳим?\n- Муҳим, албатта. Чунки, бу мени ўзгартириши мумкин бўлган кам сонли омиллардан бири.


Футзал: Терма жамоалар саралаш баҳсларига тайёр / CHAMPIONAT.asia\n19:49Сардор Собирхўжаев: "Бунёдкор" таклифига ўйлаб ўтирмасдан рози бўлдим" 0\n19:34Криштиану Роналду хитойлик ёш футболчиларга бутса совға қилди + ФОТО 2\n18:59Футзал. Биринчи лига. 2-тур натижалари 1\n18:50Қизиқарли видео: Қозоғистонда Конор МакГрегорнинг қиёфадоши пайдо бўлди 3\n18:45"Пахтакор" тайёргарликни давом эттирмоқда 4\n18:36Воҳид Шодиев: "Қишда йўқотилган икки ой қимматга тушди" 3\n18:12Шохруз Норхонов: "Бунёдкор"ни танладим" 4\n17:38"Цементчи" - "Нефтчи" (ёшлар) (3:1) ўртасидаги ўйиндан ФОТОГАЛЕРЕЯ 2\n17:00"Нефтчи" - "Сўғдиёна" (2:2) ўйинидан ФОТОГАЛЕРЕЯ 13\n16:44«Машъал» эртага Тожикистон чемпиони билан назорат баҳсини ўтказади 0\n16:41Қатар терма жамоасига ЖЧ-2022 саралаш ўйинларида иштирок этишга руҳсат берилди 17\n16:28“НБУ-Осиё”: Иккинчи даврага тайёргарлик давом этмоқда 0\n16:21Футзал. Клублар ўртасидаги ОЧ. Чорак финал жуфтликлари 2\n16:11Анвар Ғофуров: "Янги таклиф учун "Бунёдкор"га раҳмат" 1\n16:05Нодирхўжа Юлдашев: "Элдор Шомуродов борасида "Бунёдкор"даги ўзгаришдан фойдаланиб қолишди" 42\n04 ноя 14:59\nЯнгиликлар Футзал: Терма жамоалар саралаш баҳсларига тайёр\nЎзбекистон пойтахти Тошкент 5-7 ноябрь кунлари футзал бўйича 2014 йилги Осиё чемпионати Жанубий ва Марказий Осиё саралаш гуруҳи ўйинларига мезбонлик қилади. Ўзбекистон футзал терма жамоасидан ташқари, Туркманистон, Тожикистон ва Қирғизистон вакиллари иштирок этадиган мусобақа арафасида, 4 ноябрь, душанба куни «Ўзбекистон» меҳмонхонасида терма жамоаларнинг бош мураббийлари иштирокида матбуот анжумани ўтказилди.\nФутзал бўйича Ўзбекистон миллий терма жамоаси бош мураббийи Баҳодир Аҳмедов рақиб жамоаларининг Тошкентга ташриф буюрани учун миннатдорлик билдириб, уларга бўлажак баҳсларда омад тилаган бўлса, Туркманистон, Тожикистон ва Қирғизистон терма жамоалари бош мураббийлари Ўзбекистон пойтахтида илиқ кутиб олишганидан хурсанд эканликларини яширишмади.\n«Тошкентга биринчи марта келганимиз йўқ, бу ерда аввал ҳам бўлганмиз ва Ўзбекистонда халқаро мусобақалар юқори савияда ташкиллаштирилишини жуда яхши биламиз. Бу ерда ҳеч қачон муаммолар бўлмаган, барчаси юқори савияда ташкиллаштирилан. Бу сафар ҳам худди шундай. Бундан ташқари, биз бир тилда мулоқот қила оладиган дўст ва биродар халқлармиз. Умид қиламанки, бўлажак баҳсларда энг кучли жамоалар кейинги босқич йўлланмасини қўлга киритишади», - деди Тожикистон футзал терма жамоаси бош мураббийи Амир Камолиддинов. Бошқа меҳмон жамоа устозлари ҳам тожикистонлик ҳамкасби фикрларини қўллаб қувватлашди.\nМаҳаллий журналистлар қўшни мамлакатлардаги футзалнинг бугунги ҳолати билан қизиқишди. «Тожикистон футзал терма жамоасидаги ўйинчиларнинг 80 фоизи – катта футбол вакилларидир. Бизда футзал ҳозирги кунда кўп жиҳатдан ҳаваскорлик даражасида, бироқ уни аста-секин ривожлантириш бўйича ҳаракатлар бор. Жумладан, яқин вақт ичида футзал лигасини ташкил этиш ҳам кўзда тутилган», - деди тожикистонлик мутахассис Амир Камолиддинов. Туркманистон футзал терма жамоаси бош мураббийи Давлатмурод Аннаев эса футзал ушбу мамлакатдаги энг ёш спорт турларидан бири эканлигини алоҳида қайд этиб ўтди.\n«Туркманистонда футзал ўйинчиларин футболдан ажратиш тўғрисидаги қарор қабул қилинганига энди икки йил бўлди. Шундан кейин биз ёш ўйинчиларни жалб этган ҳолда янги терма жамоани шакллантириш жараёнини бошладик. Бу борада бизга нафақат спорт ва футбол раҳбарларимиз, балки бевосита мамлакат раҳбарияти ҳам катта кўмак бермоқда. Лекин футзал лигасини ташкил этишга ҳали эрта. Умуман, Тошкентдаги саралаш баҳслари биз учун катта тажриба мактаби бўлади. Агар саралаш баҳсларида муваффақиятга эришиб, кейинги босқич йўлланмасини қўлга киритсак, бундаги тажрибамиздан кейинги ўйинларда фойдаланамиз», - деди туркманистонлик мутахассис.\n«Қирғизистонда футзал маълум маънода ривожланган, бизда ҳаваскор ва профессионал футзал лигалари фаолияти йўлга қўйилган. Албатта, биз футзалимиз савияси ҳозиргидан-да юқорироқ бўлишини албатта истардик ва бу борада ишлар олиб бориляпти, деб айта оламан. Ҳозирги вақтда Қирғизистон футзалида авлодлар алмашинуви жараёни кечмоқда, ёши каттароқ ўйинчилар ўз ўринларини ёшларга бўшатиб беришмоқда. Бўлажак мусобақаларда бу ёшлар ўзларини кўрсатишларига умид қиламиз», - деди Қирғизистон футзал терма жамоаси бош мураббийи Нуржан Жетибаев.\nФутзал бўйича Осиё чемпионати баҳсларининг мунтазам иштирокчиси ҳисобланган Ўзбекистон терма жамоаси таркибида бўлажак саралаш баҳсларида бир қатор ёш ўйинчиларни кўришимиз мумкин ва, катта эҳтимол билан, улар мусобақа кашфиётига ҳам айланишлари мумкин. «Биз ушбу мусобақага режа бўйича, яхши тайёргарлик кўрдик. Яратилган шарт-шароитлар учун раҳбариятга миннатдорлик билдираман. Саралаш баҳсларида иштирок этиш учун Қозоғистонда тўп сураётган легионерларимиз ҳам чақирилган, шунингдек, бир қатор ёшларни ҳам жалб этганмиз. Қирғизистон, Тожикистон ва Туркманистонга қарши ўйинларда наманганлик, самарқандлик, ангренлик янги ўйинчиларни кўришингиз мумкин бўлади. Бўлажак ўйинларда барча жамоаларга омад тилайман», - деди Ўзбекистон футзал терма жамоаси бош мураббийи Баҳодир Аҳмедов.\nЭслатиб ўтамиз, саралаш баҳсларида дастлабки учта ўринни эгаллаган терма жамоалар 2014 йили Вьетнамда ўтказиладиган финал босқичи йўлланмасини қўлга киритади. Саралаш босқичи учрашувлари 5-7 ноябрь кунлари давомида Тошкентдаги «Ўзбекистон» спорт мажмуасида ўтказилади. Ўйинлар ҳар куни 16:00 ва 19:00да бошланади. Ҳавола : Манба : the-uff.com\nТуркияда ўқув йиғин машғулотларини ўтказаётган Ўзбекистон миллий... 111


Туркияда асли ўзбекистонлик Россия фуқароси ИШИД билан алоқадорликда гумонланиб, ушланди - Bugun.uz\nТуркияда асли ўзбекистонлик Россия фуқароси ИШИД билан алоқадорликда гумонланиб, ушланди\n14:27 | 01-01-2022\nТуркия полицияси Эсенбога (Анқара) аэропортида ИШИД халқаро террорчилик ташкилотига алоқадорликда гумон қилинаётган Россия фуқаросини қалбаки паспорт билан қўлга олди. Бу ҳақда «Yeni Shafak» газетаси хабар берди.\nҚайд этилишича, Киевдан Анқарага кетаётган самолётда йўловчиларнинг ҳужжатларини текшириш чоғида эркакнинг хатти-ҳаракати шубҳа уйғотган. Кейинчалик унинг ёнидан Ўзбекистон фуқароси Т.И. номига расмийлаштирилган паспорт топилган, бу ҳужжат сохта бўлиб чиққан. Тергов давомида ҳуқуқ-тартибот идоралари ходимлари 24 ёшли йўловчи Б.В. келиб чиқиши ўзбекистонлик бўлган Россия фуқароси эканини аниқлаган.\nГазетанинг ёзишича, 24 ёшли йигит ИШИДнинг Суриядаги бир нечта амалиётида қатнашган. У «Г-87» коди билан шифрланган бўлиб, бу унинг умумий хавфсизликка таҳдид солишини англатади. Тинтув чоғида йигитнинг ёнидан кўплаб қалбаки шахсий гувоҳномалар, паспорт, ҳайдовчилик гувоҳномаси ва сохта коронавирус сертификати топилган.\nАввалроқ Туркияда ўзбекистонлик эркак жосусликда айбланиб, ҳибсга олинганди. Шунингдек, Россияда террор ташкилотини молиялаштирган ўзбекистонлик эркак қўлга олингани ҳақида хабар берилганди ҳамда экстремизмни тарғиб қилган ўзбекистонлик йигитга суд ҳукми ўқилган.


Ўзбекистондаги энг коррупциялашган ОТМлар рўйхати эълон қилинди — Sof.uz\nЖАҲОН 30,638,784 22,260,403 954,878\n19.01 14:10 4785 Жамият\n18 январь куни Бош прокуратурада Бош прокурор Н. Йўлдошев раислигида Коррупцияга қарши курашиш бўйича Республика Идоралараро комиссиясининг кенгайтирилган йиғилиши бўлиб ўтди.\nЙиғилишда мамлакатда энг коррупциялашган ОТМлар қайсилар эканлиги маълум қилинган.\nЎтган йилнинг август ойида Интернет орқали ўтказилган сўровда Юридик, Иқтисодиёт, Миллий, Ахборот технологиялари университетлари ҳамда Тиббиёт академияси коррупция энг кўп тарқалган олий ўқув юртлари сифатида кўрсатилган.\nкоррупция бош прокурор\n3.09 10:36 605 Жамият\nУниверситет ва ишга киритиб қўйиш, суддаги ишни ҳал қилиш – ДХХ бир қанча порахўрларни ушлади\n29.08 13:54 717 Жамият\nКоррупцияга мойил 50 дан ортиқ раҳбар тизимдан бўшатилди – Бош прокурор\n28.08 17:18 697 Ўзбекистон\n28.08 10:37 167


Кандай тез озиш мумкин? – Дарё уз Янгиликлар\nГлавная / Маданият / Кандай тез озиш мумкин?\n17.04.2019\tМаданият Comments Off on Кандай тез озиш мумкин? 688 Показы\nЛайфхакер тугри тезликни танлаш, овкатланиш ва таълим режасини тузиш учун унлаб илмий асарларни урганган.\nСоглигингизга зарар етказмасдан канчалик тез вазн йукотишингиз мумкин\nКупчилик, тез килограммнинг йуколиши диэтадан воз кечганидан кейин тез килограмм туплашга олиб келади ва секин, аксинча килограммни саклашга ёрдам беради, деб уйлайди. Якинда Австралиядаги рандомизатсияланган назорат остида утказилган ушбу тадкикот бу фикрни тасдикламади.\nБир гурух субъект 12 хафта ичида вазнини, иккинчисини – 36% ни ташкил этди. Сунгра, дастлабки вазнининг 12,5% дан купини йукотганлар учун 144 соатлик огирлик парваришлаш дастури булиши кутилмокда.\nНатижада, вазни тез йукотадиганларнинг 70 фоизи ва ингичка булиб колган кишиларнинг 72 фоизи аста-секин узларининг барча огирликларини кайтариб олишди. Бирок, биринчи гурухда субъектларнинг 81% тана вазнининг 12,5%, иккинчи гурухда эса 50% йукотиш мумкин эди.\nТез вазн йукотиш секиндан кура самаралирок куринади.\nМаё Клиникаси доктори Доналд Д. Хенсруд сизга вазн йукотишнинг секинлашувини тавсия этишни маслахат беради? Тез вазн йукотиш билан нима содир булади? хафтасига 0,5-1 кг дан ошмаслиги керак. Унинг фикрига кура, жуда тез вазн йукотиш пайтида одамлар одатда ёг ъемас, сув ёки хатто мушак тукимасидан кутуладилар. Ахир, киска вакт ичида жуда куп калория ёкиш кийин.\nБундан ташкари, тез килограмм халок бошка салбий таъсирга эга булиши мумкин. Доктор Майкл Дансингер уларни “Тез вазн йукотиш” маколасида ёзди:\nУт пуфаги тошлар. Ушбу касалликдан 12-25% тезлик билан юпкарок булган одамлар азобланади.\nОзик моддаларнинг этишмаслиги.\nХайз куриш муаммолари.\nШундай килиб, согликка зарар этказмаслик ва купрок ёг йукотмаслик учун хафтада килограмм максимал вазн билан килиш керак.\nАгар хисобласангиз, хафтада бир килограмм – бу жуда яхши натижалар (икки ойда 8 кг), бу сизнинг яхши одатларингизни яратишга ва уз вазнингизни узок вакт давомида ушлаб туришга имкон беради. Келинг, диэтани кандай килиш хакида гапирайлик.\nКандай килиб диэт килиш керак?\nКалория кандай улчанади\nБир килограмм ёг ъузлаштирилганда ёки хафтасига килограмм вазнини йукотиш учун 7,716 килокалагани калтсий тенглаштирилганидан сунг, сиз кунига 1100 килокалит этишмовчилик яратишингиз керак.\nИкки йиллик АКШда обез булмаган соглом одамларнинг калория чекланишининг икки йиллик хавфсизлигини урганиш натижасида, калорияларнинг 25 фоиздан купроги согликка зарар бермаслигини курсатди. Шу сабабли, сизнинг хозирги диэтангиз 4,400 ккал дан кам булса, нафакат овкатланиш оркали, балки жисмоний фаоллик оркали хам камомад хосил килинг.\nШунингдек, оксиллар, ёглар ва углеводлар микдори (БЖУ) хисобга олиниши лозим. Бу, айникса, ёгни йукотишни ва мушакларнинг куп кисмини саклаб колишни истаганлар учун мухимдир.\nБЖУни кандай хисоблаш мумкин\nЮкори протеинли диэт индуктсионал текшируви калория чекловларсиз хатто килограммни камайтиришга ёрдам берадиган юкори протеинли диэтага карамасдан, либитум калория истеъмоли ва тана вазнини оширишга каратилган.\nТадкикотларнинг 30% гача булган диэтаси протеинлар, 20% ёг ъва 50% карбонгидратлардан ташкил топган. Одамлар хеч кандай чекловларсиз калорияни камрок истеъмол килишди ва 12 хафтадан сунг беш килограммга камайди.\nИлмий макола юкори оксилли пархезнинг фойдасини тасдиклайди, макола Америcан Жоурнал оф Cлиниcал Нутритион журналида 2015 йилда чоп этилган. У кунига бир килограмм огирликдаги 1,2-1,6 г оксилни очликни камайтиради ва назорат килиш вазнига ёрдам беради деб таъкидлайди. Шу билан бирга, мушак массаси сакланиб колади ва ёг ъаксинча йуколади.\nСизнинг диэтангизга купрок протеин кушинг: кунлик калорияларнинг 30% ёки килограмм бошига 1,6 г.\nОммавий эътикодга карамасдан ёг эмас, балки углеводлар кушимча килограмм учун айбдор. Шунинг учун кам карбамид диэталар одатда самаралидир.\nПаст карбонгидрат иштирокчилари паст семиз диэт билан киёслаганда паст семиз диэтада утирган Фредерик Ф. Самаха олти ойда 5,8 килограммни, факат 1,9 кг.\nСтефен Б. Сондике нинг паст карбохидратли пархезини килограмм халок ва юрак-кон томир хавфи буйича урганишида, паст карбонгидратли пархездаги одамлар 12 хафта 9,9 кг ва оз микдорда ёг микдори билан пархезда 4.1 йукотишди. кг\nХудди шундай натижалар хам кулга киритилди: Карбонгидрат чеклови метаболик синдромга нисбатан купрок ёкадиган таъсирга эга. 2009 йилда Жефф С. Волек томонидан кам ёгли хунга караганда: 12 хафталик кам карбамидли пархез 10 кг, паст ёгли хун – 5,2 га камайди. кг\nБундан ташкари, паст карбонгидратли диэталар фойдали булади: паст карбонгидрат-диэт скори ва юрак томирлари\nСледующая «Биз энди иш сураб каерга борайлик?». Сурхондарёда ери хокимият томонидан олиб куйилаётган фермер мурожаатлари ортмокда


Исломда эътикофда ўтириш тартиби ва фазилати | Azon.uz - Ахборот-таҳлилий портал\n1802 04:00 06.06.2018\nЭътикофдаги инсон намозга ўз вақтларини сарфлаши ва банд қилиши. Намозга ўз вақтини сарфлашлиги ҳақиқий ёки хукмий бўлади. Чунки эътикофдан кўзланган асл мақсад шариъатда жамоъат билан намозни кўтиш ҳисобланади. Эътикофдаги одам ўз нафсини “Таҳрим” сурасидаги олтинчи оятидаги фаришталарнинг сифатига ўхшатишдир. Аллоҳ таоло “Таҳрим” сураси 6 оятида “Улар (Фаришталар) Аллоҳнинг амрига исён қилмаслар ва нимага буюрилсалар, шуни қилурлар”. Ва яна Аллоҳ таоло “Фуссилат” сураси 38 оятида “Агар улар мутакаббирлик қилсалар. Роббингнинг ҳузуридагилар Унга кечаю кундузи тасбеҳ айтурлар. Улар малол олмаслар”. Шу оятлардан ҳам маълум бўладики эътикофда рўза шартдир. Рўзадор Аллоҳ таолонинг меҳмонидир. Худди шу масала “Ниҳоя"да ҳам келган.\nУрол Назар Абдусалом Термизий\n“Фатавойи Ҳиндийа” асосида тайёрлади.\nЭътикоф Рамазон-2018 Рўза\n1386 17:00 23.05.2019


Гари Невилл Моуриньонинг тарафини олди\n13 сентябрь, 2018, 15:46\n"Манчестер Юнайтед" клуби собиқ сардори Гари Невилл жамоанинг ҳозирги бош мураббийи Жозе Моуриньо ҳақида гапириб, унга имкон бериш кераклигини айтди.\n“Моуриньо ҳозир қийин ҳолатда. Лекин, уни чарчаган деб ўйламайман. Эсимда, 2003 йилдан то 2009 йилгача чемпион бўла олмаганимизда ҳам мухлислар Алекс Фергюсонга нисбатан шундай муносабатда бўлишган. Лекин, кейинчалик барчаси ўзгарди.\nМен ишонаман, Моуриньо ажойиб мураббийи. Менга ишонмасликларингиз мумкин, лекин, МЮнинг “Тоттенхэм”га (0:3) қарши ўйини жуда манзур келди. Менимча айнан шу ўйин “Манчестер Юнайтед” учун бурулиш нуқтаси бўлди”, - дейди Невилл.\nЭслатиб ўтамиз, “Манчестер Юнайтед” АПЛнинг ўтган 4та туридан сўнг 2та ғалаба ва 2та дуранг қайд этган ҳолда мусобақа жадвалида 10-ўринда бормоқда.


"Қўқон-1912" сафида илк даврада ким нечта гол урди?\n7 июль, 2017, 01:48\nБиринчи давра якунларига доир маълумотларни давом эттирамиз. Бугун "Қўқон-1912" клуби сафида биринчи даврада ким нечта гол ургани ҳақида маълумот берамиз.\nЖамоанинг мавсум-2017даги биринчи голини Баҳодир Акрамов киритди. Олий лига 1-тур доирасидаги Қўқонда кечган “Насаф”га қарши ўйинда ярим ҳимоячи ўзини кўрсатганди. Аммо ушбу гол қўқонликларни мағлубиятдан қутқара олмаганди.\nЁзги таътилга чиқиш олдидан футболчилар рақиблар дарвозасига 23 та тўп киритишди. Биринчи даврадаги охирги 23-гол сербиялик ҳужумчи Филип Рейевац ҳисобига ёзилди.\nКетма-кет ўйиндаги голлар\nМавсум стартини легионер ҳужумчи ажойиб тарзда бошлаганини айтиш жозиз. Яқинда ўзининг 25 ёшини қарши олган Райевац қаторасига тўртта ўйинда (2-5-турларда) рақиблар дарвозасини ишғол этиб, барчани ажаблантирганди.\nМавсумнинг биринчи қисмида Нўъмон Ҳасанов шогирдлари фақат битта ўйиндагина рақиблар дарвозасига йўл топа олишмади, холос. Бу ҳам 15-турга келиб содир бўлди. Бунгача улар барча учрашувларда гол уришни уддалашди.\nБиринчи даврада "Қўқон-1912" футболчилари икки марта пенальти тепиш ҳуқуқига эга бўлишди. Мурод Холмуҳаммедов ҳар икки сафар ун бир метрли нуқтадан адашмади.\n“Қўқон-1912” – “Насаф” – 1:2\nГол: Баҳодир Акрамов\n“Обод” – “Қўқон-1912” – 1:1\nГол: Филип Райевац\n“Қўқон-1912” – “Қизилқум” – 1:0\n“Нефтчи” – “Қўқон-1912” - 1:2\nГоллар: Филип Райевац, Носир Отақўзиев.\n“Қўқон-1912” – “Динамо” – 2:1\n“Машъал” – “Қўқон-1912” – 1:1\nГол: Акмал Холмуродов.\n“Қўқон-1912” – “Металлург” – 3:0\nГоллар: Суҳроб Бердиев – 3та\n“Шўртан” – “Қўқон-1912” – 2:3\nГоллар: Суҳроб Бердиев, Филип Райевац, Жавоҳир Сидиқов.\n“Қўқон – 1912” – “Пахтакор” – 1:1\nГол: Носир Отақўзиев\n“Навбаҳор” – “Қўқон-1912” – 1:1\nГол: Мурод Холмуҳаммедов (пен)\n“Қўқон-1912” – “Локомотив” – 1:1\nГол: Дарко Гожкович\n“Қўқон-1912” – “Бухоро” – 2:1\nГоллар: Суҳроб Бердиев, Мурод Холмуҳаммедов.\n“Бунёдкор” – “Қўқон-1912” – 2:1\nГол: Носир Отақўзиев.\n“Қўқон-1912” – “Сўғдиёна” 3:2\nГоллар: Мурод Холмуҳаммедов (пен), Суҳроб Бердиев, Филип Райевац.\n“Олмалиқ” – “Қўқон-1912” – 0:0\nКимда нечта гол бор?\nФилип Райевац – 6\nСуҳроб Бердиев – 6\nНосир Отақўзиев – 4\nМурод Холмуҳаммедов – 3 (2 та пен)\nЖавоҳир Сидиқов – 1 та\nБаҳодир Акрамов – 1\nДарко Гожкович – 1\nЖами голлар: 23 та


Қирғизистон президентлик сайловлари: иккинчи босқич бўлиши мумкинми - 12.10.2017, Sputnik Ўзбекистон\nЖорий йил 15 октябр куни Қирғизистон фуқаролари 11 нафар номзоддан мамлакатнинг келгуси президентини танлашлари керак бўлади. International Republican... 12.10.2017, Sputnik Ўзбекистон\n15:51 12.10.2017 (янгиланди: 16:05 12.10.2017)\n© Sputnik / Табылды КадырбековСотрудник ТИК во время подсчета голосовов на выборах. Архивное фото\nТОШКЕНТ, 12 окт — Sputnik. Бакит Толканов. Sputnik Қирғизистон таҳририяти томонидан қайси ҳолатларда иккинчи босқич сайловлари ўтказилиши, унинг ўтказиш тартиби ва ҳусусиятлари таҳлил қилиб чиқилди.\nБиринчи босқич саналари\nБиринчи босқичда сайловчиларнинг яримидан кўп овози эга бўлган номзод сайланган президент ҳисобланди:\n— 4 ноябргача — сайлов натижаларини эълон қилишнинг энг якуний муддати (15 октябрдан 20 календар кун ичида);\n— 7 ноябргача — сайлов натижаларини расмий эълон қилишнинг якуний муддати (3 кун муддатдан сўнг);\n— 7 декабргача — сайланган президент қасамёд қабул қилиши зарур (сайлов натижалари расмий эълон қилингандан сўнг 30 кун ичида).\nИккинчи босқичнинг муддатлари\nАгарда ҳеч қайси номзод сайловчиларнинг ярмидан кўп овозини тўплай олмаса иккинчи босқич ўтказилади. Агарда сайлов якуний натижалари 3 ноябрда (якуний сана) тайёр бўлса шунда 18 санагача иккинчи босқич ўтказилади. Шунда 8 декабрь куни якуний сайлов натижалари тўлиқ ҳисоб-китоб қилиниши керак. Шунда 10 декабрда сайлов натижалари расмий эълон қилинади.\nТинчлик ва дўстлик: Атамбаевнинг Ўзбекистонга ташрифи қандай якунланди\n6 Октябр 2017, 19:38\n10 январгача сайланган президент қасамёд қабул қилиши керак бўлади (сайлов натижалари расмий эълон қилингандан сўнг 30 кун ичида).\nИкки босқичнинг саналари аниқми?\nКўп ҳолларда энг охирги саналар белгиланади.\nИккинчи босқичда нечта номзод иштирок этади?\nИккинчи босқичга энг кўп овоз олган икки нафар номзод чиқади. Лекин бир нозик ҳусусият бор: агарда улардан кимдири ўз номзодини қўйишдан воз кечса, унинг ўрнига биринчи босқич натижаларига кўра учинчи ўрин эгаллаган номзод ўтади. Шу билан, кўпчилик номзодлар воз кечса, назарий жиҳатдан иккинчи босқичда биринчи ва охирги ўрин олган номзод иштирок этиши мумкин. Агарда бошқа номзодлар қолмаса, иккинчи босқич сайлови бир номзод бўйича ўтказилади.\nИккинчи босқичда ғалаба қозониш учун қанча овоз олиш керак?\nСайловчиларнинг оддий кўпчилик овозини олиш керак. Масалан, номзод А. — 40 фоиз овоз олган бўлса, иккинчи даъвогар Б. — 30 фоиз овоз олса, қолганлар эса "барчага қарши" овоз берса ёки сайлов бюллетенлар бузилган ҳолларда, шунда номзод А. ғалаба қозонган ва сайланган президент ҳисобланади.


БОҒДАН - ҚАЙТА ИШЛАШГА, ЦЕХДАН – ЯРМАРКАГА\nЧоп этилди: 09 сентябрь, 2017\nOldingi maqola II Халқаро мева-сабзавот ярмаркаси: УЛКАН САЛОҲИЯТ БИЛАН ИСТИҚБОЛЛИ ТАШҚИ БОЗОРЛАР САРИ\nKeyingi maqola МУБОРАКДА ЯНГИ ҒИШТ ЗАВОДИ\nМаълумки, вилоятимизда кўплаб турдаги қишлоқ хўжалиги экинларини парваришлаб, мўл ва сифатли ҳосил олиш учун кенг имконият мавжуд. Айниқса, воҳамизда мева-сабзавот, узум ва полиз маҳсулотларини етиштириш тажрибаси ва салмоғи юксалиб, мазкур жабҳада юқори самарадорлик қайд этилаяпти. Ўтган йили деҳқону боғбонларимиз томонидан аҳоли дастурхонига қарийб 1,5 миллион тонна маҳсулот етказиб берилгани бунга мисолдир.\nАсосийси, қуёш нурларини оби-тобида ейиши, унумдор ва баҳаво ҳудудларда пишиб етилиши сабаб ушбу ноз-неъматлар сархил, айрича маза-таъмга эга, фойдали дармондориларга бой. Шу боис бу маҳсулотларни юртдошларимиз ҳам, хорижликлар ҳам - барча бирдек севиб истеъмол қилади.\nБугунги кунда вилоятимизда бу турдаги қишлоқ хўжалиги маҳсулотларини қайта ишлашга қаратилаётган эътибор ҳам юқори. Бултур ҳудудда 10 минг тоннадан зиёд мева-чева ва сабзавот қайта ишлашга юборилган бўлса, жорий йилда мазкур рақам сезиларли даражада ошиши кутилмоқда. Чунки айни шу йўналишда фаолият бошлаётган корхоналар сони тобора кўпаймоқда. Мисол учун, Яккабоғ туманидаги Сандал қишлоғи ҳудудида барпо қилинган янги заводда яқинда чет эл технологияси асосида табиий шарбат ишлаб чиқаришга киришилди.\n- Ушбу технологиянинг ўзига хос жиҳати шундаки, шарбат хомашё маҳсулотнинг сувини бевосита сиқиб олиш натижасида тайёрланади, - дейди лойиҳа ташаббускори, Қарши шаҳридаги “Дармон-фарм” хусусий корхонаси раҳбари Анзур Нормуродов. – Аввало мева-сабзавот яхшилаб ювиб сараланади, сўнгра майдалагичдан ўтказилади. Олинган суюқлик эса фильтрланиб, махсус идишларда 100 градусгача бўлган ҳароратда қиздирилади. Бу эса шарбат таркибида мева ва сабзавотнинг табиий хусусиятлари сақланиб қолишига имкон беради. Тайёр маҳсулот 1,5 ва 3 литрли махсус идишлар – аксептик пакетларга қадоқланмоқда. Ушбу ишлаб чиқариш линияси Европадан келтирилган бўлиб, қиймати қарийб 300 минг еврони ташкил этади. Суткасига 2 тонна хомашёни қайта ишлаш қувватига эга. Муҳим жиҳати, бу ускуналар энергия тежамкорлиги билан ҳам ажралиб туради. Айни пайтда асосан олма шарбатини ишлаб чиқараяпмиз. Шунингдек, узум, анор ҳамда бир қанча сабзавот маҳсулотларини қайта ишлаб, шарбат тайёрлаш имкони мавжуд. Шунда маҳсулотларимиз тури 7 хилга етади. Ҳозирда уларни асосан ички бозорга етказиб бераяпмиз.\nТадбиркорнинг билдиришича, ишлаб чиқариш учун зарур хомашёни жамғаришда муаммо йўқ. Ҳозирги кунда бунинг бир қисми Яккабоғ туманидаги боғдорчиликка ихтисослашган фермер хўжаликлари ва аҳолидан харид қилиб олинмоқда. Қолаверса, бундан 3 йил аввал деярли 20 гектар майдонда ташкил этилган интенсив боғдаги “Гольден” ва “Симиренко” навли ярим пакана олма дарахтлари ҳам мева беришни бошлаган. Жорий мавсумдан уларнинг ҳар биридан ўртача 20-30 килограммдан ҳосил йиғиб олинаяпти. Маҳсулот тўлиғича қайта ишлашга йўналтирилиши кўзда тутилган. Мазкур истиқболли лойиҳа рўёбга чиқарилгани натижасида корхонада яна 30 нафар ёш доимий иш ўрнига эга бўлди.\nАҳамиятлиси, корхона вакиллари жорий йилнинг 6-8 сентябрь кунлари Тошкент шаҳридаги “Ўзэкспомарказ” павильонларида бўлиб ўтган II Халқаро мева-сабзавот ярмаркасида иштирок этиб қайтишди. Улар махсус стендда ўзлари ишлаб чиқараётган маҳсулотларни кенг истеъмолчилар эътиборига ҳавола этишди. Ишбилармон Анзур Нормуродовнинг сўзларига қараганда, сархил мева ва сабзавотлардан тайёрланган табиий шарбатлар чет эллик харидорларда катта қизиқиш уйғотган. Жумладан, россиялик ҳамкорлар бу маҳсулотлар сифатини юқори баҳолаган ва уларни сотиб олиш истагини билдирган. Томонлар ўртасида бу борада манфаатли ҳамкорлик алоқалари ўрнатилиб, келишувларга эришилган. Бу эндиликда янги корхона маҳсулотлари кўп миқдорда экспорт қилинишини англатади.\n№ 108 (15333) 9.09.2017


“Токио — 2020” йўлланмалар сони 20 та бўлди\nИорданиянинг Амман шаҳрида бокс бўйича Токио-2020 ёзги Олимпия ўйинлари учун йўлланма берувчи лицензион турнир давом этади. Мусобақанинг кеча бўлиб ўтган чорак финал баҳслари доирасида 6 нафар вакилимиз “Токио — 2020” йўлланмаси учун рингга кўтарилишди.\nОлий таълим вазирлиги ҳам талабаларнинг ўқишга формасиз бориш учун лицензия олиши ҳақидаги хабарга муносабат билдирди\nОлий ва ўрта махсус таълим вазирлиги ушбу хабарлар нотўғри эканлигини расман маълум қилган.\nССВ: Таниқли эксперт Ўзбекистонда коронавирус кириб келиши ва тарқалишининг олдини олишда ёрдамлашмоқда\nМихаил Фаворов Америка микробиология уюшмаси аъзоси, Соғлиқни сақлаш ва эпидемиология бўйича халқаро эксперт\nЎзбекистонда “ANOR BANK” ташкил этилди\nЎзбекистон Республикаси Марказий банкининг Банк назорати қўмитаси 2020 йил 9 мартда Ўзбекистон Республикаси Тошкент шаҳрида рақамли банк “ANOR BANK” акциядорлик жамиятини ташкил этишга доир дастлабки рухсатнома бериш тўғрисида қарор қабул қилди.\nЭнди 2 миллион 230 минг сўм тўлаган ўқувчи ва талабалар ўқишга “без форма“ бориши мумкинми?(видео)\n“Mening yurtim” телеканалида эфирга узатиладиган “Markaziy studiya” информацион дастурининг навбатдаги сонида ушбу саволга қуйидагича жавоб берилди.\nБоксчиларимиз “Токио-2020“ лицензияларини қўлга киритишмоқда\nИордания пойтахти мезбонлик қилаётган бокс бўйича Осиё/Океания минтақалари учун Токио Олимпиадасига йўлланма берувчи турнирнинг чорак финал баҳслар бўлиб ўтди. Уларда ҳамюртларимиз ҳам муваффақиятли иштирок этишяпти.\nМусобақа регламентига кўра -69 килограмм вазн тоифасида ушбу мусобақада Токио-2020 учун 5 та квота ўйналмоқда.\nБу қимматбаҳо металлар ва қимматбаҳо тошлар билан ишлаш учун рўйхатдан ўтказиш гувоҳномасини олишга ҳам тааллуқлидир.\nКоронавируснинг навбатдаги нишони — спорт\nБугун бутун дунёга хавф солаётган корона вирус муаммоси глобал муаммога айланиб улгурди. У барча соҳаларни қамраб олмоқда, жумладан спортни ҳам четлаб ўтмади. Европадаги баъзи ички чемпионат ва кубок баҳслари касаллик хавфи сабаб қолдирилган. Айниқса, бу ҳолат Осиё минтақасида тобора кенг...\nShowing 181-194 of 574 items.